# Iris Oifigiúil L 260/2020

| | ISSN 1977-0839 |
| --- | --- |
| Iris Oifigiúil
  an Aontais Eorpaigh | L 260 |
| | |
| An t-eagrán Gaeilge | Reachtaíocht | Imleabhar 6310 Lúnasa 2020 |

ISSN 1977-0839

Iris Oifigiúil

an Aontais Eorpaigh

L 260

An t-eagrán Gaeilge

Reachtaíocht

Imleabhar 6310 Lúnasa 2020

---

| Clár | | II   Gníomhartha neamhreachtacha | Leathanach |
| --- | --- | --- | --- |
| | | RIALACHÁIN |
| | * | Rialachán Cur Chun Feidhme (AE) 2020/1171 ón gComhairle an 7 Lúnasa 2020 lena gcuirtear chun feidhme Airteagal 17(3) de Rialachán (AE) Uimh. 224/2014 a bhaineann le bearta sriantacha I bhfianaise na staide i bPoblacht na hAfraice Láir | 1 |
| | | CINNTÍ |
| | * | Cinneadh Cur Chun Feidhme (CBES) 2020/1172 ón gComhairle an 7 Lúnasa 2020 lena gcuirtear chun feidhme Cinneadh 2013/798/CBES a bhaineann le bearta sriantacha i gcoinne Phoblacht na hAfraice Láir | 8 |
| | | RIALACHA NÓS IMEACHTA |
| | * | Cinneadh ó Bhord Bainistíochta Europol an 9 Meitheamh 2020 ar rialacha inmheánacha maidir le srianta ar chearta áirithe ábhar sonraí i ndáil le próiseáil sonraí pearsanta riaracháin ag Europol | 15 |

Clár

II   Gníomhartha neamhreachtacha

Leathanach

RIALACHÁIN

*

Rialachán Cur Chun Feidhme (AE) 2020/1171 ón gComhairle an 7 Lúnasa 2020 lena gcuirtear chun feidhme Airteagal 17(3) de Rialachán (AE) Uimh. 224/2014 a bhaineann le bearta sriantacha I bhfianaise na staide i bPoblacht na hAfraice Láir

1

CINNTÍ

*

Cinneadh Cur Chun Feidhme (CBES) 2020/1172 ón gComhairle an 7 Lúnasa 2020 lena gcuirtear chun feidhme Cinneadh 2013/798/CBES a bhaineann le bearta sriantacha i gcoinne Phoblacht na hAfraice Láir

8

RIALACHA NÓS IMEACHTA

*

Cinneadh ó Bhord Bainistíochta Europol an 9 Meitheamh 2020 ar rialacha inmheánacha maidir le srianta ar chearta áirithe ábhar sonraí i ndáil le próiseáil sonraí pearsanta riaracháin ag Europol

15

| GA | Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.
  Tá teidil na ngníomhartha eile i gcló trom agus tagann réiltín rompu. |
| --- | --- |

GA

Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.

Tá teidil na ngníomhartha eile i gcló trom agus tagann réiltín rompu.

---

II Gníomhartha neamhreachtacha

RIALACHÁIN

| 10.8.2020 | GA | Iris Oifigiúil an Aontais Eorpaigh | L 260/1 |
| --- | --- | --- | --- |

10.8.2020

GA

Iris Oifigiúil an Aontais Eorpaigh

L 260/1

---

RIALACHÁN CUR CHUN FEIDHME (AE) 2020/1171 ÓN gCOMHAIRLE

an 7 Lúnasa 2020

lena gcuirtear chun feidhme Airteagal 17(3) de Rialachán (AE) Uimh. 224/2014 a bhaineann le bearta sriantacha I bhfianaise na staide i bPoblacht na hAfraice Láir

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 224/2014 an 10 Márta 2014 ón gComhairle a bhaineann le bearta sriantacha i bhfianaise na staide i bPoblacht na hAfraice Láir (1), agus go háirithe Airteagal 17(3) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

| (1) | An 10 Márta 2014, ghlac an Chomhairle Rialachán (AE) Uimh. 224/2014. |
| --- | --- |

(1)

An 10 Márta 2014, ghlac an Chomhairle Rialachán (AE) Uimh. 224/2014.

| (2) | An 28 Iúil 2020, rinne Coiste Chomhairle Slándála na Náisiún Aontaithe (UNSC) arna bhunú de bhun Rún UNSC 2127 (2013) nuashonrú ar an bhfaisnéis a bhaineann le seisear atá faoi réir bearta sriantacha. |
| --- | --- |

(2)

An 28 Iúil 2020, rinne Coiste Chomhairle Slándála na Náisiún Aontaithe (UNSC) arna bhunú de bhun Rún UNSC 2127 (2013) nuashonrú ar an bhfaisnéis a bhaineann le seisear atá faoi réir bearta sriantacha.

| (3) | Ba cheart, dá bhrí sin, Iarscríbhinn I a ghabhann le Rialachán (AE) Uimh. 224/2014 a leasú dá réir, |
| --- | --- |

(3)

Ba cheart, dá bhrí sin, Iarscríbhinn I a ghabhann le Rialachán (AE) Uimh. 224/2014 a leasú dá réir,

TAR ÉIS AN RIALACHÁN SEO A GHLACADH:

Airteagal 1

Leasaítear leis seo Iarscríbhinn I a ghabhann le Rialachán (AE) Uimh. 224/2014 mar a leagtar amach san Iarscríbhinn a ghabhann leis an Rialachán seo.

Airteagal 2

Tiocfaidh an Rialachán seo i bhfeidhm dáta a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil, 7 Lúnasa 2020.

Thar ceann na Comhairle

An tUachtarán

M. ROTH

---

(1)  
  IO L 70, 11.3.2014, lch. 1.

1

---

IARSCRÍBHINN

In Iarscríbhinn I a ghabhann le Rialachán (AE) Uimh. 224/2014, cuirtear na hiontrálacha seo a leanas in ionad iontrálacha 1, 4, 5, 7, 12 agus 13:

“   1. Francois Yangouvonda BOZIZÉ (ailias : a) Bozize Yangouvonda b) Samuel Peter Mudde (a rugadh an 16 Nollaig 1948, in Izo, an tSúdáin Theas)

Teideal: a) Iar-Cheann Stáit ar Phoblacht na hAfraice Láir b) Ollamh

Dáta breithe: a) 14 Deireadh Fómhair 1946 b) 16 Nollaig 1948

Áit bhreithe: a) Mouila, Gabon b) Izo, an tSúdáin Theas

Náisiúntacht: a) Poblacht na hAfraice Láir b) an tSúdáin Theas

Uimhir phas: D00002264, a eisíodh an 11 Meitheamh 2013 (arna eisiúint ag an Aireacht Gnóthaí Eachtracha in Juba, an tSúdáin Theas. In éag an 11 Meitheamh 2017. Pas taidhleoireachta a eisíodh faoin ainm Samuel Peter Mudde)

Uimhir aitheantais náisiúnta: M4800002143743 (Uimhir phearsanta ar an bpas)

Seoladh: a) Uganda b) Bangui, Poblacht na hAfraice Láir (ó d'fhill sé ó Uganda i mí na Nollag 2019)

Dáta ainmniúcháin na Náisiún Aontaithe: 9 Bealtaine 2014

Faisnéis eile: Martine Kofia is ainm dá mháthair. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Bozize an 9 Bealtaine 2014 de bhun mhír 36 de rún 2134 (2014) as “páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir”.

Faisnéis bhreise

I gcomhar lena lucht tacaíochta, spreag Bozise an t‐ionsaí a rinneadh ar Bangui an 5 Nollaig 2013. Ó shin i leith, tá sé ag iarraidh oibríochtaí díchobhsaithe a chur ar bun chun an teannas a choimeád i bpríomhchathair Phoblacht na hAfraice Láir. Tuairiscítear gur chruthaigh Bozize an grúpa mílíste frith-Balaka sular fhág sé Poblacht na hAfraice Láir an 24 Márta, 2013. I ráiteas uaidh, d’iarr Bozise ar a mhílíste tabhairt faoi na hainghníomhartha i gcoinne an réimis atá ann faoi láthair agus i gcoinne na nIoslamach. Tuairiscítear gur sholáthair Bozize tacaíocht airgeadais agus ábhartha ar fáil d'fhir mhílíste atá ag obair chun an t‐aistriú leanúnach a dhíchobhsú agus chun Bozize a chur i gcumhacht arís. Is de chuid fhórsaí armtha Phoblacht na hAfraice Láir formhór an ghrúpa fhrith-Balaka a scaip faoin tuath tar éis an coup d’état agus ar chuir Bozize atheagar orthu ina dhiaidh sin. Is faoi smacht Bozize agus a lucht tacaíochta atá níos mó ná leath de na haonaid frith-Balaka.

Tugadh raidhfilí ionsaithe, moirtéir agus teilgeoirí roicéad do na fórsaí atá dílis do Bozize agus líon na n‐ionsaithe díoltais i gcoinne an phobail Mhoslamaigh i bPoblacht na hAfraice Láir ina mbíonn siad páirteach ag dul i méad. Tháinig meath ar an staid i bPoblacht na hAfraice Láir go tapa tar éis an ionsaithe a rinne fórsaí frith-Balaka in Bangui an 5 Nollaig 2013 inar maraíodh níos mó ná 700 duine.

4.   Alfred YEKATOM (ailias: a) Alfred Yekatom Saragba b) Alfred Ekatom c) Alfred Saragba d) Colonel Rombhot e) Colonel Rambo f) Colonel Rambot g) Colonel Rombot h) Colonel Romboh)

Ainmniú: Príomhcheannaire ar na Forces Armées Centrafricaines (FACA)

Dáta breithe: 23 Meitheamh 1976

Áit bhreithe: Poblacht na hAfraice Láir

Náisiúntacht: Poblacht na hAfraice Láir

Seoladh: a) Mbaiki, Lobaye Province, Poblacht na hAfraice Láir (Teil. +236 72 15 47 07 / +236 75 09 43 41) b) Bimbo, Ombella-Mpoko province, Poblacht na hAfraice Láir (an áit a raibh sé lonnaithe roimhe sin) c) an Háig (ó aistríodh go dtí an Chúirt Choiriúil Idirnáisiúnta é an 17 Samhain 2018)

Dáta ainmniúcháin na Náisiún Aontaithe: 20 Lúnasa 2015

Faisnéis eile: Bhí sé i gceannas ar ghrúpa mór d’fhir mhíliste armtha agus iad faoina stiúir. Ekatom Saragba (athair uchtála) is ainm don athair (a litrítear Yekatom Saragba chomh maith). Deartháir le Yves Saragba, ceannasaí frith-Balaka in Batalimo, Lobaye province, iarshaighdiúir de chuid FACA. Cur síos fisiceach: dath na súl: dubh; dath gruaige: maol; craiceann: dubh; airde: 170cm; meáchan: 100kg.

Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Alfred Yekatom an 20 Lúnasa 2015 de bhun mhír 11 de Rún 2196 (2015) as ‘páirt a ghlacadh i ngníomhartha nó tacú le gníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol nó a sháraíonn na comhaontuithe sin, nó a chuireann próiseas an aistrithe pholaitiúil, lena n‐áirítear an trasdul chuig toghcháin dhaonlathacha atá saor agus cothrom, i mbaol nó a chuireann bac ar an bpróiseas sin nó a spreagann foréigean’.

Faisnéis bhreise:

Is ceannaire mílíste é Alfred Yekatom, ar a dtugtar an Colonel Rombhot freisin, ar ghrúpa den ghluaiseacht frith-Balaka, ar a dtugtar an ‘frith-Balaka ón Deisceart’. Bhí sé ar chéim Phríomh-Cheannaire sna Forces Armées Centrafricaines (FACA – fórsaí armtha Phoblacht na hAfraice Láir).

Ghlac Yekatom páirt i ngníomhaíochtaí agus thug tacaíocht do ghníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol, agus a chuireann próiseas an aistrithe pholaitiúil i mbaol. Rialaigh Yekatom grúpa mór fear mílíste armtha agus bhí sé i gceannas ar an mílíste sin agus iad i láthair sa chomharsanacht PK9 in Bangui, agus sna bailte Bimbo (cúige Ombella-Mpoko), Cekia, Pissa, and Mbaïki (príomhchathair chúige Lobaye), agus bhunaigh sé a cheanncheathrú i lamháltas foraoiseachta in Batalimo.

Bhí dosaen seicphointe á rialú go díreach ag Yekatom a raibh deichniúr fear armtha mílíste mar fhoireann orthu, ar an meán, fir a raibh éide airm á gcaitheamh acu agus airm á n‐iompar acu, lena n‐áirítear raidhfilí ionsaithe míleata, ón bpríomhdhroichead idir Bimbo agus Bangui go Mbaïki (cúige Lobaye), agus ó Pissa go Batalimo (taobh leis an teorainn le Poblacht an Chongó), ag bailiú cánacha neamhúdaraithe ó fheithiclí agus ó ghluaisrothair phríobháideacha, ó veaineanna paisinéirí agus ó leoraithe a bhíodh ag onnmhairiú acmhainní foraoiseachta go Camarún agus Sead, agus ó bháid a bhíodh ag loingsiú ar abhainn an Oubangui. Chonacthas Yekatom féin ag bailiú cuid de na cánacha neamhúdaraithe céanna. Tuairiscíodh chomh maith gur mharaigh Yekatom agus a mhílíste roinnt sibhialtach.

5   Habib SOUSSOU (ailias: Soussou Abib)

Ainmniú: a) Comhordaitheoir frith-Balaka do chúige Lobaye b) Máistir-cheannaire Forces Armées Centrafricaines (FACA – fórsaí armtha Phoblacht na hAfraice Láir)

Dáta breithe: 13 Márta 1980

Áit bhreithe: Poblacht na hAfraice Láir

Náisiúntacht: Poblacht na hAfraice Láir

Seoladh: Boda, Poblacht na hAfraice Láir (Guthán +236 72198628)

Dáta ainmniúcháin na Náisiún Aontaithe: 20 Lúnasa 2015

Faisnéis eile: Ceapadh é mar cheannasaí ar limistéar frith-balaka (COMZONE) Boda an 11 Aibreán 2014, agus do chúige iomlán Lobaye an 28 Meitheamh 2014. Leanadh leis na maruithe, leis na scliúchais agus leis na hionsaithe spriocdhírithe i gcoinne eagraíochtaí daonnúla agus oibrithe cabhracha faoina cheannasaíocht. Cur síos fisiceach: dath na súl: donn; dath gruaige: dubh; airde: 160cm; meáchan: 60kg. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Habib Soussou an 20 Lúnasa 2015 de bhun mhíreanna 11 agus 12 (b) agus (e) de Rún 2196 (2015) as “páirt a ghlacadh i ngníomhaíochtaí nó tacú le gníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol nó a sháraíonn na comhaontuithe sin, nó a chuireann próiseas an aistrithe pholaitiúil, lena n‐áirítear an trasdul chuig toghcháin dhaonlathacha atá saor agus cothrom, i mbaol nó a chuireann bac ar an bpróiseas sin nó a spreagann foréigean”; “a bheith páirteach i bpleanáil, i stiúradh, nó i ndéanamh gníomhartha lena sáraítear an dlí idirnáisiúnta um chearta an duine nó an dlí daonnúil idirnáisiúnta, de réir mar is infheidhme, nó ar mí-úsáid nó sáruithe iad ar chearta an duine i bPoblacht na hAfraice Láir, lena n‐áirítear gníomhartha lena ngabhann foréigean gnéasach, díriú ar shibhialtaigh, ionsaithe ar bhonn eitneach nó reiligiúnach, ionsaithe ar scoileanna agus ar ospidéil, agus fuadach agus easáitiú éigeantach” agus; “bac a chur ar chúnamh daonnúil a thabhairt do Phoblacht na hAfraice Láir, nó bac a chur ar é a rochtain, nó ar é a dháileadh i bPoblacht na hAfraice Láir”.

Faisnéis bhreise:

Ceapadh Habib Soussou mar cheannasaí ar limistéar frith-Balaka (COMZONE) Boda an 11 Aibreán 2014, agus tá sé máite aige dá thairbhe sin go raibh sé freagrach as an staid slándála sa sous-préfecture. An 28 Meitheamh 2014, cheap Patrice Edouard Ngaïssona, comhordaitheoir ginearálta frith-balaka, Habib Soussou mar chomhordaitheoir cúigeach don bhaile Boda ón 11 Aibreán 2014 i leith agus ón 28 Meitheamh 2014 i leith do chúige iomlán Lobaye. Tharla maruithe, scliúchais agus ionsaithe spriocdhírithe ag lucht frith-Balaka in Boda i gcoinne eagraíochtaí daonnúla agus oibrithe cabhracha ar bhonn seachtainiúil i limistéir arb é Soussou an ceannasaí nó an comhordaitheoir frith-Balaka. Dhírigh Soussous agus na fórsaí frith-Balaka sna limistéir sin ar shibhialtaigh freisin agus bhagair siad go ndíreofaí orthu.

7   Haroun GAYE (ailias: a) Haroun Geye b) Aroun Gaye c) Aroun Geye)

Ainmniú: Rapóirtéir do chomhordú polaitiúil Front Populaire pour la Renaissance de Centrafrique (FPRC)

Dáta breithe: a) 30 Eanáir 1968 b) 30 Eanáir 1969

Uimhir phas: Poblacht na hAfraice Láir uimh. O00065772 (an litir O agus trí náid ina dhiaidh), in éag an 30 Nollaig 2019)

Seoladh: a) Bangui, Poblacht na hAfraice Láir b) Ndélé, Bamingui-Bangoran

Dáta ainmniúcháin na Náisiún Aontaithe: 17 Nollaig 2015

Faisnéis eile: Is ceannaire é Gaye ar Front Populaire pour la Renaissance de Centrafrique (FPRC) (nach bhfuil liostaithe) grúpa armtha ex-Séléka in Bangui. Is ceannaire e freisin ar ghrúpa dá ngairtear “Defense Committee” de chuid PK5, Bangui (dá ngairtear freisin “PK5 Resistance” nó “Texas”) (nach bhfuil liostaithe), a shracann airgead as cónaitheoirí agus a bhagraíonn agus a úsáideann foréigean. Cheap Nourredine Adam (CFi.002) Gaye ina rapóirtéir ar chomhordú polaitiúil FPRC an 2 Samhain 2014. An 9 Bealtaine 2014 chuir Coiste na Comhairle Slándála, a bunaíodh le rún 2127 (2013) maidir le Poblacht na hAfraice Láir, lena liosta smachtbhannaí. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Haroun Gaye an 17 Nollaig 2015 de bhun mhíreanna 11 agus 12(b) agus (f) de rún 2196 (2015) as “páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir”; “a bheith páirteach i bpleanáil, i stiúradh, nó i ndéanamh gníomhartha lena sáraítear an dlí idirnáisiúnta um chearta an duine nó an dlí daonnúil idirnáisiúnta, de réir mar is infheidhme, nó ar mí-úsáid nó sáruithe iad ar chearta an duine i bPoblacht na hAfraice Láir, lena n‐áirítear gníomhartha lena ngabhann foréigean gnéasach, díriú ar shibhialtaigh, ionsaithe ar bhonn eitneach nó reiligiúnach, ionsaithe ar scoileanna agus ar ospidéil, agus fuadach agus easáitiú éigeantach”; agus “a bheith rannpháirteach i bpleanáil, i stiúradh, in urraíocht nó i ndéanamh ionsaithe ar mhisin NA nó ar láithreachtaí slándála idirnáisiúnta, lena n‐áirítear Minusca, misin an Aontais Eorpaigh agus oibríochtaí na Fraince a thacaíonn leo”.

Faisnéis bhreise:

Ó bhí sé luath sa bhliain 2014, tá Haroun Gaye ar dhuine de na ceannairí ar ghrúpa armtha atá ag feidhmiú sa chomharsanacht PK5 in Bangui. Deir ionadaithe na Sochaí Sibhialta ón gcomharsanacht PK5 go bhfuil Gaye agus a ghrúpa armtha ag cur leis an gcoimhlint in Bangui, ag cur i gcoinne athmhuintearas agus ag cosc gluaiseachtaí daoine isteach i dtríú ceantar Bangui agus amach as. An 11 Bealtaine 2015, chuir Gaye agus 300 léirsitheoir bac ar an rochtain ar an gComhairle Idirthréimhseach Náisiúnta chun cur isteach ar lá deiridh Fhóram Bangui. Tuairiscítear go raibh Gaye ag comhoibriú le hoifigigh frith-Balaka chun an suaitheadh sin a chomhordú.

An 26 Meitheamh 2015, chuir Gaye agus a lucht beag leanúna isteach ar oscailt feachtais cláraithe vótálaithe sa chomharsanacht PK5, rud a d’fhág gur dúnadh an feachtas cláraithe.

Rinne Minusca iarracht Gaye a ghabháil an 2 Lúnasa 2015, i gcomhréir le forálacha mhír 32(f)(i) de Rún 2217 (2015) ón gComhairle Slándála. Cuireadh ar an eolas roimh ré, de réir tuairisce, faoin iarracht gabhála, agus bhí sé ullamh agus bhí armtha trom i lámha a lucht tacaíochta. Scaoil fórsaí Gaye a gcuid arm ar Chomh-thascfhórsa Minusca. Sa chomhrac armtha a mhair seacht n‐uair an chloig, d’úsáid saighdiúirí Gaye airm tine, gránáidí láimhe agus gránáidí roicéadtiomána i gcoinne thrúpaí Minusca. Mharaigh siad duine amháin de na coimeádaithe síochána agus ghortaigh siad ochtar acu. Bhí baint ag Gaye le hagóidí foréigneacha agus le caismirtí a spreagadh ag deireadh mhí Mheán Fómhair 2015. B’iarracht coup é sin, de réir cosúlachta, chun an Rialtas Idirthréimhseach a threascairt. Is dócha gurb iad lucht tacaíochta iar-uachtarán Bozise a stiúir an coup agus iad i gcomhghuaillíocht caothúlachta le Gaye agus le ceannairí eile ar FPRC. Ba é an aidhm a bhí ag Gaye, is cosúil, timthriall ionsaithe díoltais a chruthú a chuirfeadh na toghcháin a bhí ar na bacáin i mbaol. Bhí Gaye i gceannas ar an gcomhordú le codanna imeallaithe den scáthghrúpa frith-Balaka.

An 1 Deireadh Fómhair 2015, bhí bhuail Eugène Barret Ngaïkosset, ball de ghrúpa imeallaithe frith-Balaka, agus Gaye le chéile sa chomharsanacht PK5 agus é mar aidhm acu comhionsaí a phleanáil ar Bangui Dé Sathairn 3 Deireadh Fómhair. Chuir grúpa Gaye cosc ar dhaoine laistigh den chomharsanacht PK5 an áit a fhágáil, d’fhonn féiniúlacht chomhchoiteann an phobal Mhoslamaigh a threisiú chun teannas idir-eitneach a ghéarú agus athmhuintearas a sheachaint. An 26 Deireadh Fómhair 2015, chuir Gaye agus a ghrúpa isteach ar chruinniú idir Ard-Easpag Bangui agus Imam Mhosc Lár Bangui, agus bhagair siad ar na toscairí go dtí go raibh orthu teitheadh as an Mosc Lár agus as an gcomharsanacht PK5.

12   Abdoulaye HISSENE (ailias: a) Abdoulaye Issène b) Abdoulaye Hissein c) Hissene Abdoulaye d) Abdoulaye Issène Ramadane e) Abdoulaye Issene Ramadan f) Issene Abdoulaye)

Teideal: Uachtarán an Conseil National de Défense et de Sécurité (CNDS) agus ceannaire míleata an Front Populaire pour la Renaissance de la Centrafrique

Ainmniú: “ginearálta”

Dáta breithe: a) 1967 b) 1 Eanáir 1967

áit bhreithe: a) Ndele, Bamingui-Bangoran, Poblacht na hAfraice Láir b) Haraze Mangueigne, Sead

Náisiúntacht: a) Poblacht na hAfraice Láir b) Sead

Uimh. an phas: a) pas taidhleoireachta Phoblacht na hAfraice Láir uimh. D00000897, a eisíodh an 5 Aibreán 2013 (bailí go dtí an 4 Aibreán 2018) b) pas taidhleoireachta Phoblacht na hAfraice Láir uimh. D00004262, a eisíodh an 11 Márta 2014 (bailí go dtí an 10 Márta 2019)

Uimhir aitheantais náisiúnta: Cárta aitheantais náisiúnta Shead uimh. 103-00653129-22, a eisíodh an 21 Aibreán 2009 (in éag an 21 Aibreán 2019)

Seoladh: a) KM5, Bangui, Poblacht na hAfraice Láir b) Nana-Grebizi, Poblacht na hAfraice Láir c) Ndjari, Ndjamena, Sead d) Ndélé, Bamingui-Bangoran (príomháit lonnaithe ó mhí Lúnasa 2016)

Dáta ainmniúcháin na Náisiún Aontaithe: 17 Bealtaine 2017

Faisnéis eile: Ba é an tAire Óige agus Spóirt é Hissène i gComhaireacht iar-Uachtarán Phoblacht na hAfraice Láir, Michel Djotodia. Roimhe sin, ba cheann é ar pháirtí polaitiúil darbh ainm Convention of Patriots for Justice and Peace. Rinne sé ceannaire de féin ar mhílístí armtha in Bangui, go háirithe sa chomharsanacht “PK5” (an 3ú ceantar). I mí Dheireadh Fómhair 2016, ceapadh Abdoulaye Hissène ina Uachtarán ar an Conseil National de Défense et de Sécurité, comhlacht a cruthaíodh ag an am chun ceannairí míleata agus trodairí a bhailiú ó gach faicsean ex‐Séléka. D'fhan sé sa phost sin ó shin i leith, ach i ndáiríre, is iad trodairí FPRC na trodairí amháin a bhfuil fíorsmacht aige orthu. Abdoulaye is ainm dá athair. Absita Moussa is ainm dá mháthair. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA:

https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Abdoulaye Hissène an 17 Bealtaine 2017 de bhun mhír 16 agus 17(g) de rún 2339 (2017) as “páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann próiseas an aistrithe pholaitiúil, nó próiseas na cobhsaíochta agus an athmhuintearais i mbaol, nó a chuireann bac ar na próisis sin, nó a spreagann foréigean;” agus as “a bheith rannpháirteach i bpleanáil, i stiúradh, in urraíocht nó i ndéanamh ionsaithe ar mhisin NA nó ar láithreachtaí slándála idirnáisiúnta, lena n‐áirítear MINUSCA, misin an Aontais Eorpaigh agus oibríochtaí na Fraince a thacaíonn leo.”

Faisnéis bhreise:

D’oibrigh Abdoulaye Hissène agus baill eile ex-Séléka i gcomhar le lucht bactha frith-balaka a bhí i gcomhghuaillíocht le hiar-Uachtarán Phoblacht na hAfraice Láir François Bozizé, Maxime Mokom ina measc, chun agóidí foréigneacha agus caismirtí a spreagadh i mí Mheán Fómhair 2015 mar chuid d’iarracht theipthe ar coup chun an rialtas a bhriseadh tráth a raibh an duine a bhí ina hUachtarán Idirthréimhseach ag an am, Catherine Samba-Panza, ag freastal ar Chomhthionól Ginearálta na Náisiún Aontaithe 2015. Chúisigh rialtas Phoblacht na hAfraice Lair Mokom, Hissène, agus daoine eile as cionta coiriúla éagsúla, lena n‐áirítear dúnmharú, coirloscadh, céasadh agus creachadh, a d’eascair as an coup teipthe.

Ó 2015 i leith, bhí Hissène ar cheann de na príomhcheannairí ar mhílístí armtha lonnaithe sa chomharsanacht “PK5” Bangui ina raibh os cionn 100 fear. Sa cháil sin, chuir sé cosc ar shaoirse gluaiseachta agus ar athbhunú údarás an stáit sa cheantar, lena n‐áirítear trí chánachas neamhdhleathach a chur ar ghníomhaíochtaí iompair agus tráchtála. Sa dara leath de 2015, ghníomhaigh Hissène mar ionadaí Nairobists ex-Séléka in Bangui, a bhí ag feidhmiú in rapprochement le trodaithe frith-balaka faoi Mokom. Ghlac fir armtha a bhí faoi smacht Haroun Gaye agus Hissène páirt in imeachtaí foréigneacha a tharla in Bangui idir an 26 Meán Fómhair agus an 3 Deireadh Fómhair 2015.

Meastar go raibh baint ag baill de ghrúpa Hissène le hionsaí an 13 Nollaig 2015 – lá an reifrinn bhunreachtúil – ar fheithicil Mohamed Moussa Dhaffane, ceannaire de chuid an ex-Séléka. Cuirtear i leith Hissène gurb é a d’eagraigh an foréigean i gceantar KM5 Bangui inar maraíodh cúigear, inar gortaíodh scór duine agus lenar cuireadh cosc ar chónaitheoirí vóta a chaitheamh sa reifreann bunreachtúil. Chuir Hissène na toghcháin i mbaol trí thimthriall ionsaithe díoltais a chruthú idir grúpaí éagsúla.

An 15 Márta 2016, ghabh na póilíní é ag aerfort Bangui M’poko agus aistríodh é chuig rannóg taighde agus imscrúdaithe an gendarmerie náisiúnta. Shaor a mhílíste ina dhiaidh sin é, tríd an lámh láidir a úsáid, agus goideadh arm amháin a thug MINUSCA uaidh roimhe sin mar chuid d’iarraidh ar dhíolúine arna formheas ag an gCoiste.

An 19 Meitheamh 2016, nuair a ghabh fórsaí slándála inmheánaí trádálaithe Moslamacha ag ‘PK 12’, d’fhuadaigh mílístí Gaye agus Hissène cúigear póilíní náisiúnta in Bangui. An 20 Meitheamh, rinne MINUSCA iarracht na póilíní a scaoileadh saor. Chaith fir armtha faoi cheannas Hissène agus Gaye urchair le coimeádaithe síochána a bhí ag iarraidh na gialla a shaoradh. Mar thoradh air sin, maraíodh seisear ar a laghad agus gortaíodh coimeádaí síochána amháin.

An 12 Lúnasa 2016, ghlac Hissène smacht ar chonbhua 6 fheithicil ina raibh daoine a raibh cuid mhór arm leo. Stop MINUSCA an conbhua, a bhí ag teitheadh as Bangui, ó dheas de Sibut. Ar an mbealach go dtí an Tuaisceart, chaith an conbhua urchair leis na fórsaí slándála inmheánaí ag roinnt seicphointí. Stop MINUSCA an conbhua sa deireadh 40 km ó dheas de Sibut. Tar éis a lán troideanna gunnaí, ghabh MINUSCA aon duine dhéag de na fir, ach d’éirigh le Hissène agus roinnt daoine eile éalú. Chuir na daoine a gabhadh in iúl do MINUSCA gurb é Hissène ceannaire an chonbhua agus go raibh sé mar chuspóir aige Bria a bhaint amach agus a bheith rannpháirteach i dTionól na ngrúpaí ex-Séléka arna eagrú ag Nourredine Adam.

I mí Lúnasa agus mí Mheán Fómhair 2016, chuaigh painéal saineolaithe go Sibut faoi dhó chun giuirléidí chonbhua Hissène, Gaye agus Hamit Tidjani, arna ngabhadh ag MINUSCA an 13 Lúnasa, a scrúdú. Scrúdaigh an painéal an t‐armlón a gabhadh i dteach Hissène an 16 Lúnasa freisin. Fuarthas trealamh míleata marfach agus neamh-mharfach sna sé fheithicil agus ó na daoine a gabhadh. An 16 Lúnasa 2016, rinne an Central Gendarmerie ruathar ar theach Hissène in Bangui. Fuarthas os cionn 700 arm.

An 4 Meán Fómhair 2016, tháinig grúpa a raibh baint acu le ex-Séléka as Kaga-Bandoro ar shé ghluaisrothar chun Hissène agus iad siúd a bhí leis a bhailiú agus scaoil siad urchair le MINUSCA in aice le Dékoa. Maraíodh trodaire ex-Séléka amháin le linn na heachtra sin, agus gortaíodh beirt choimeádaí síochána agus sibhialtach amháin.

13.   Martin KOUMTAMADJI (ailias: a) Abdoulaye Miskine b) Abdoullaye Miskine c) Martin Nadingar Koumtamadji d) Martin Nkoumtamadji e) Martin Koumta Madji f) Omar Mahamat)

Ainmniú: Uachtarán agus ardcheannasaí an Front Démocratique du Peuple Centrafricain (FDPC)

Dáta breithe: a) 5 Deireadh Fómhair 1965 b) 3 Márta 1965

Áit bhreithe: a) Ndïnaba, Sead b) Kobo, Poblacht na hAfraice Láir c) Kabo, Poblacht na hAfraice Láir

Náisiúntacht: a) Sead b) Poblacht na hAfraice Láir c) an Congó

Uimhir phas: a) pas taidhleoireachta na hAfraice Láir, uimh. 06FBO2262, eisithe an 22 Feabhra 2007 (in éag an 21 Feabhra 2012) b) pas seirbhíse an Chongó, uimh. SA0020249, eisithe an 22 Eanáir 2019, (in éag an 21 Eanáir 2022)

Seoladh: a) Am Dafock, maoracht Vakaga, Poblacht na hAfraice Láir b) Ndjamena, Sead (ó gabhadh é i mí na Samhna 2019)

Dáta ainmniúcháin na Náisiún Aontaithe: 20 Aibreán 2020

Faisnéis eile: Bhunaigh Martin Koumtamadji FDPC in 2005. Chuaigh sé isteach i gcomhghuaillíocht Séléka i mí na Nollag 2012 sular fhág sé é i mí Aibreáin 2013 tar éis do na reibiliúnaigh teacht i gcumhacht in Bangui. Tar éis é a ghabháil i gCamarún, aistríodh chuig Brazzaville i bPoblacht an Chongó é. Bhí sé i gceannas ar a thrúpaí ar an talamh i bPoblacht na hAfraice Láir i gcónaí, fiú nuair a bhí sé in Brazzaville sular fhill sé ar Phoblacht na hAfraice Láir (idir Samhain 2014 agus 2019). Shínigh FDPC an Comhaontú Polaitiúil um Shíocháin agus Athmhuintearas i bPoblacht na hAfraice Láir an 6 Feabhra 2019 ach tá Martin Koumtamadji fós ina bhagairt ar shíocháin, cobhsaíocht agus slándáil Phoblacht na hAfraice Láir. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Agus é ina uachtarán agus ardcheannasaí ar an Front Démocratique du Peuple Centrafricain (FDPC, grúpa armtha a bhíonn ag gabháil do ghníomhaíochtaí foréigneacha), bhí Martin Koumatamadji ag gabháil do ghníomhaíochtaí a chuir síocháin, cobhsaíocht agus slándáil Phoblacht na hAfraice Láir i mbaol agus, go háirithe, cur chun feidhme an Chomhaontaithe Pholaitiúil um Shíocháin agus Athmhuintearas i bPoblacht na hAfraice Láir, a síníodh in Bangui an 6 Feabhra 2019.

Dhiúltaigh sé do dhí-armáil chomhraiceoirí FDPC, i gcomhréir lena ghealltanais mar shínitheoir ar an gComhaontú Polaitiúil um Shíocháin agus Athmhuintearas i bPoblacht na hAfraice Láir, agus bhagair sé an tUachtarán Touadéra a chur as oifig i mí Iúil 2019.

Thosaigh sé ag comhoibriú le Nourredine Adam (CFi.002), duine ar cuireadh smachtbhannaí i bhfeidhm ina leith, i mí an Mheithimh 2019 agus bhí sé ag gabháil do gháinneáil arm le dlúthchomhlach de chuid Nourredine Adam, d’fhonn cur le cumais mhíleata FDPC.

Rinne sé tairiscint freisin do Front Populaire pour la Renaissance de la Centrafrique (FPRC) oibríocht mhíleata a dhéanamh lena ghrúpa armtha le linn na troda in Vakaga in 2019.

Lean sé de bhac a chur ar athbhunú údarás an stáit i limistéir oibríochta FPDC trí bhloic mhídhleathacha a choinneáil ar bhóithre chun airgead a bhaint le foréigean d’fheirmeoirí eallach, de ghníomhaithe eacnamaíocha (lena n‐áirítear cuideachtaí mianadóireachta óir atá ag feidhmiú in Nana-Mambéré), agus de thaistealaithe.

Faoina cheannaireacht, rinne an FDPC gníomhartha in Nana-Mambéré arbh ionann iad agus mí‐úsáid nó sáruithe ar chearta an duine, lena n‐áirítear ionsaithe a díríodh ar shibhialtaigh i mí Aibreáin 2019, fuadach sibhialtach i mí an Mhárta 2019 (gar do Zoukombo) agus gníomhartha foréigin ghnéasaigh agus inscnebhunaithe i mí na Bealtaine 2019 (in Bagary). In 2017, rinne FDPC 14 ghníomh foréigin ghnéasaigh i gcoimhlint.

Idir 2016 agus 2019, d’earcaigh FDPC leanaí chun fónamh mar shaighdiúirí i gcoinbhleacht armtha agus chuir siad iallach ar aon chailín déag pósadh le comhaltaí de chuid FDPC.

I mí Márta 2019, bhí baint aige le bac a chur ar sheachadadh na cabhrach daonnúla nuair a rinne FDPC, faoi cheannaireacht Miskine, sraith ionsaithe ar an bpríomhbhóthar go Bangui ó Chamarún.

Ar deireadh, bhí imruagadh idir codanna de FDPC agus MINUSCA i mí Aibreáin 2019 gar do Zoukombo (Nana-Mambéré) agus ar ais Bouar-Beleko.”

---

CINNTÍ

| 10.8.2020 | GA | Iris Oifigiúil an Aontais Eorpaigh | L 260/8 |
| --- | --- | --- | --- |

10.8.2020

GA

Iris Oifigiúil an Aontais Eorpaigh

L 260/8

---

CINNEADH CUR CHUN FEIDHME (CBES) 2020/1172 ÓN gCOMHAIRLE

an 7 Lúnasa 2020

lena gcuirtear chun feidhme Cinneadh 2013/798/CBES a bhaineann le bearta sriantacha i gcoinne Phoblacht na hAfraice Láir

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 31(2) de,

Ag féachaint do Chinneadh 2013/798/CBES ón gComhairle an 23 Nollaig 2013 a bhaineann le bearta sriantacha i gcoinne Phoblacht na hAfraice Láir (1), agus go háirithe Airteagal 2c de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

| (1) | An 23 Nollaig 2013, ghlac an Chomhairle Cinneadh 2013/798/CBES. |
| --- | --- |

(1)

An 23 Nollaig 2013, ghlac an Chomhairle Cinneadh 2013/798/CBES.

| (2) | An 28 Iúil 2020, rinne Coiste Chomhairle Slándála na Náisiún Aontaithe (UNSC) arna bhunú de bhun Rún 2127 (2013) ó UNSC nuashonrú ar an bhfaisnéis a bhaineann le seisear atá faoi réir bearta sriantacha. |
| --- | --- |

(2)

An 28 Iúil 2020, rinne Coiste Chomhairle Slándála na Náisiún Aontaithe (UNSC) arna bhunú de bhun Rún 2127 (2013) ó UNSC nuashonrú ar an bhfaisnéis a bhaineann le seisear atá faoi réir bearta sriantacha.

| (3) | Ba cheart, dá bhrí sin, an Iarscríbhinn a ghabhann le Cinneadh 2013/798/CBES a leasú dá réir, |
| --- | --- |

(3)

Ba cheart, dá bhrí sin, an Iarscríbhinn a ghabhann le Cinneadh 2013/798/CBES a leasú dá réir,

TAR ÉIS AN CINNEADH SEO A GHLACADH:

Airteagal 1

Leasaítear leis seo an Iarscríbhinn a ghabhann le Cinneadh 2013/798/CBES mar a leagtar amach san Iarscríbhinn a ghabhann leis an gCinneadh seo.

Airteagal 2

Tiocfaidh an Cinneadh seo i bhfeidhm dáta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 7 Lúnasa 2020.

Thar ceann na Comhairle

An tUachtarán

M. ROTH

---

(1)  
  IO L 352, 24.12.2013, lch. 51.

1

---

IARSCRÍBHINN

San Iarscríbhinn a ghabhann le Cinneadh 2013/798/CBES, cuirtear na hiontrálacha seo a leanas in ionad iontrálacha 1, 4, 5, 7, 12 agus 13:

“1.   Francois Yangouvonda BOZIZÉ (ailias : a) Bozize Yangouvonda b) Samuel Peter Mudde (a rugadh an 16 Nollaig 1948, in Izo, an tSúdáin Theas)

Teideal: a) Iarcheann Stáit ar Phoblacht na hAfraice Láir b) Ollamh

Dáta breithe: a) 14 Deireadh Fómhair 1946 b) 16 Nollaig 1948

Áit bhreithe: a) Mouila, an Ghabúin b) Izo, an tSúdáin Theas

Náisiúntacht: a) Poblacht na hAfraice Láir b) an tSúdáin Theas

Uimhir phas: D00002264, a eisíodh an 11 Meitheamh 2013 (arna eisiúint ag an Aireacht Gnóthaí Eachtracha in Juba, an tSúdáin Theas. In éag an 11 Meitheamh 2017. Pas taidhleoireachta a eisíodh faoin ainm Samuel Peter Mudde)

Uimhir aitheantais náisiúnta: M4800002143743 (Uimhir phearsanta ar an bpas)

Seoladh: a) Uganda b) Bangui, Poblacht na hAfraice Láir (ó d'fhill sé ó Uganda i mí na Nollag 2019)

Dáta ainmniúcháin na Náisiún Aontaithe: 9 Bealtaine 2014

Faisnéis eile: Martine Kofia is ainm dá mháthair. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Bozize an 9 Bealtaine 2014 de bhun mhír 36 de rún 2134 (2014) as ‘páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir’.

Faisnéis bhreise

I gcomhar lena lucht tacaíochta, spreag Bozise an t‐ionsaí a rinneadh ar Bangui an 5 Nollaig 2013. Ó shin i leith, tá sé ag iarraidh oibríochtaí díchobhsaithe a chur ar bun chun an teannas a choimeád i bpríomhchathair Phoblacht na hAfraice Láir. Tuairiscítear gur chruthaigh Bozize an grúpa mílíste frith-Balaka sular fhág sé Poblacht na hAfraice Láir an 24 Márta 2013. I ráiteas uaidh, d’iarr Bozise ar a mhílíste tabhairt faoi na hainghníomhartha i gcoinne an réimis atá ann faoi láthair agus i gcoinne na nIoslamach. Tuairiscítear gur sholáthair Bozize tacaíocht airgeadais agus ábhartha ar fáil d'fhir mhílíste atá ag obair chun an t‐aistriú leanúnach a dhíchobhsú agus chun Bozize a chur i gcumhacht arís. Is de chuid Central African Armed Forces formhór an ghrúpa fhrith-Balaka a scaip faoin tuath tar éis an coup d’état agus ar chuir Bozize atheagar orthu ina dhiaidh sin. Is faoi smacht Bozize agus a lucht tacaíochta atá níos mó ná leath de na haonaid frith-Balaka.

Tugadh raidhfilí ionsaithe, moirtéir agus teilgeoirí roicéad do na fórsaí atá dílis do Bozize agus líon na n‐ionsaithe díoltais i gcoinne an phobail Mhoslamaigh i bPoblacht na hAfraice Láir ina mbíonn siad páirteach ag dul i méad. Tháinig meath ar an staid i bPoblacht na hAfraice Láir go tapa tar éis an ionsaithe a rinne fórsaí frith-Balaka in Bangui an 5 Nollaig 2013 inar maraíodh níos mó ná 700 duine.

4.   Alfred YEKATOM (ailias: a) Alfred Yekatom Saragba b) Alfred Ekatom c) Alfred Saragba d) Colonel Rombhot e) Colonel Rambo f) Colonel Rambot g) Colonel Rombot h) Colonel Romboh)

Ainmniú: Príomhcheannaire ar na Forces Armées Centrafricaines (FACA)

Dáta breithe: 23 Meitheamh 1976

Áit bhreithe: Poblacht na hAfraice Láir

Náisiúntacht: Poblacht na hAfraice Láir

Seoladh: a) Mbaiki, Cúige Lobaye, Poblacht na hAfraice Láir (Teil. +236 72 15 47 07 / +236 75 09 43 41) b) Cúige Bimbo, Ombella-Mpoko, Poblacht na hAfraice Láir (an áit a raibh sé lonnaithe roimhe sin) c) an Háig (ó aistríodh go dtí an Chúirt Choiriúil Idirnáisiúnta é an 17 Samhain 2018)

Dáta ainmniúcháin na Náisiún Aontaithe: 20 Lúnasa 2015

Faisnéis eile: Bhí sé i gceannas ar ghrúpa mór d’fhir mhíliste armtha agus iad faoina stiúir. Ekatom Saragba (athair uchtála) is ainm don athair (a litrítear Yekatom Saragba chomh maith). Deartháir le Yves Saragba, ceannasaí frith-Balaka in Batalimo, Cúige Lobaye, iarshaighdiúir de chuid FACA. Cur síos fisiceach: dath na súl: dubh; dath gruaige: maol; craiceann: dubh; airde: 170cm; meáchan: 100kg.

Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Alfred Yekatom an 20 Lúnasa 2015 de bhun mhír 11 de Rún 2196 (2015) as ‘páirt a ghlacadh i ngníomhartha nó tacú le gníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol nó a sharaíonn na comhaontuithe sin, nó a chuireann próiseas an aistrithe pholaitiúil, lena n‐áirítear an trasdul chuig toghcháin dhaonlathacha atá saor agus cothrom, i mbaol nó a chuireann bac ar an bpróiseas sin nó a spreagann foréigean’.

Faisnéis bhreise:

Is ceannaire mílíste é Alfred Yekatom, ar a dtugtar an Colonel Rombhot freisin, ar ghrúpa ghluaiseacht frith-Balaka, ar a dtugtar an ‘frith-Balaka ón Deisceart’. Bhí sé ar chéim Phríomh‐Cheannaire sna Forces Armées Centrafricaines (FACA – fórsaí armtha Phoblacht na hAfraice Láir).

Ghlac Yekatom páirt i ngníomhaíochtaí agus thug tacaíocht do ghníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol, agus a chuireann próiseas an aistrithe pholaitiúil i mbaol. Rialaigh Yekatom grúpa mór fear mílíste armtha agus bhí sé i gceannas ar an mílíste sin agus iad i láthair sa chomharsanacht PK9 in Bangui, agus sna bailte Bimbo (cúige Ombella-Mpoko), Cekia, Pissa, and Mbaïki (príomhchathair chúige Lobaye), agus bhunaigh sé a cheanncheathrú i lamháltas foraoiseachta in Batalimo.

Bhí dosaen seicphointe á rialú go díreach ag Yekatom a raibh deichniúr fear armtha mílíste mar fhoireann orthu, ar an meán, fir a raibh éide airm á gcaitheamh acu agus airm á n-iompar acu, lena n‐áirítear raidhfilí ionsaithe míleata, ón bpríomhdhroichead idir Bimbo agus Bangui go Mbaïki (cúige Lobaye), agus ó Pissa go Batalimo (taobh leis an teorainn le Poblacht an Chongó), ag bailiú cánacha neamhúdaraithe ó fheithiclí agus ó ghluaisrothair phríobháideacha, ó veaineanna paisinéirí agus ó leoraithe a bhíodh ag onnmhairiú acmhainní foraoiseachta go Camarún agus Sead, agus ó bháid a bhíodh ag loingsiú ar abhainn an Oubangui. Chonacthas Yekatom féin ag bailiú cuid de na cánacha neamhúdaraithe céanna. Tuairiscíodh chomh maith gur mharaigh Yekatom agus a mhílíste roinnt sibhialtach.

5.   Habib SOUSSOU (ailias: Soussou Abib)

Ainmniú: a) Comhordaitheoir frith-Balaka do chúige Lobaye b) Máistir-cheannaire Forces Armées Centrafricaines (FACA – fórsaí armtha Phoblacht na hAfraice Láir)

Dáta breithe: 13 Márta 1980

Áit bhreithe: Poblacht na hAfraice Láir

Náisiúntacht: Poblacht na hAfraice Láir

Seoladh: Boda, Poblacht na hAfraice Láir (Guthán +236 72198628)

Dáta ainmniúcháin na Náisiún Aontaithe: 20 Lúnasa 2015

Faisnéis eile: Ceapadh é mar cheannasaí ar limistéar frith-balaka (COMZONE) Boda an 11 Aibreán 2014, agus do chúige iomlán Lobaye an 28 Meitheamh 2014. Leanadh leis na maruithe, leis na scliúchais agus leis na hionsaithe spriocdhírithe i gcoinne eagraíochtaí daonnúla agus oibrithe cabhracha faoina cheannasaíocht. Cur síos fisiceach: dath na súl: donn; dath gruaige: dubh; airde: 160cm; meáchan: 60kg. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Habib Soussou an 20 Lúnasa 2015 de bhun mhíreanna 11 agus 12(b) agus (e) de Rún 2196 (2015) as ‘páirt a ghlacadh i ngníomhaíochtaí nó tacú le gníomhartha lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann comhaontuithe idirthréimhseacha i mbaol nó a sháraíonn na comhaontuithe sin, nó a chuireann próiseas an aistrithe pholaitiúil, lena n‐áirítear an trasdul chuig toghcháin dhaonlathacha atá saor agus cothrom, i mbaol nó a chuireann bac ar an bpróiseas sin nó a spreagann foréigean’; ‘a bheith páirteach i bpleanáil, i stiúradh, nó i ndéanamh gníomhartha lena sáraítear an dlí idirnáisiúnta um chearta an duine nó an dlí daonnúil idirnáisiúnta, de réir mar is infheidhme, nó ar mí-úsáid nó sáruithe iad ar chearta an duine i bPoblacht na hAfraice Láir, lena n‐áirítear gníomhartha lena ngabhann foréigean gnéasach, díriú ar shibhialtaigh, ionsaithe ar bhonn eitneach nó reiligiúnach, ionsaithe ar scoileanna agus ar ospidéil, agus fuadach agus easáitiú éigeantach’ agus; ‘bac a chur ar chúnamh daonnúil a thabhairt do Phoblacht na hAfraice Láir, nó bac a chur ar é a rochtain, nó ar é a dháileadh i bPoblacht na hAfraice Láir’.

Faisnéis bhreise:

Ceapadh Habib Soussou mar cheannasaí ar limistéar frith-balaka (COMZONE) Boda an 11 Aibreán 2014, agus tá sé maíte aige dá thairbhe sin go raibh sé freagrach as an staid slándála sa sous-préfecture. An 28 Meitheamh 2014, cheap Patrice Edouard Ngaïssona, comhordaitheoir ginearálta frith-balaka, Habib Soussou mar chomhordaitheoir cúigeach don bhaile Boda ón 11 Aibreán 2014 i leith agus ón 28 Meitheamh 2014 i leith do chúige iomlán Lobaye. Tharla maruithe, scliúchais agus ionsaithe spriocdhírithe ag lucht frith-Balaka in Boda i gcoinne eagraíochtaí daonnúla agus oibrithe cabhracha ar bhonn seachtainiúil i limistéir arb é Soussou an ceannasaí nó an comhordaitheoir frith-Balaka. Dhírigh Soussous agus na fórsaí frith-Balaka sna limistéir sin ar shibhialtaigh freisin agus bhagair siad go ndíreofaí orthu.

7.   Haroun GAYE (ailias: a) Haroun Geye b) Aroun Gaye c) Aroun Geye)

Ainmniú: Rapóirtéir do chomhordú polaitiúil Front Populaire pour la Renaissance de Centrafrique (FPRC)

Dáta breithe: a) 30 Eanáir 1968 b) 30 Eanáir 1969

Uimhir phas: Poblacht na hAfraice Láir uimh. O00065772 (an litir O agus trí náid ina dhiaidh), in éag an 30 Nollaig 2019)

Seoladh: a) Bangui, Poblacht na hAfraice Láir b) Ndélé, Bamingui-Bangoran

Dáta ainmniúcháin na Náisiún Aontaithe: 17 Nollaig 2015

Faisnéis eile: Is ceannaire é Gaye ar Front Populaire pour la Renaissance de Centrafrique (FPRC) (nach bhfuil liostaithe) grúpa armtha ex-Séléka in Bangui. Is ceannaire e freisin ar ghrúpa dá ngairtear ‘Defense Committee’ de chuid PK5, Bangui (dá ngairtear freisin ‘PK5 Resistance’ nó ‘Texas’) (nach bhfuil liostaithe), a shracann airgead as cónaitheoirí agus a bhagraíonn agus a úsáideann foréigean. Cheap Nourredine Adam (CFi.002) Gaye ina rapóirtéir ar chomhordú polaitiúil FPRC an 2 Samhain 2014. An 9 Bealtaine 2014 chuir Coiste na Comhairle Slándála, a bunaíodh le rún 2127 (2013) maidir le Poblacht na hAfraice Láir, lena liosta smachtbhannaí. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Haroun Gaye an 17 Nollaig 2015 de bhun mhíreanna 11 agus 12(b) agus (f) de rún 2196 (2015) as ‘páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir’; ‘a bheith páirteach i bpleanáil, i stiúradh, nó i ndéanamh gníomhartha lena sáraítear an dlí idirnáisiúnta um chearta an duine nó an dlí daonnúil idirnáisiúnta, de réir mar is infheidhme, nó ar mí-úsáid nó sáruithe iad ar chearta an duine i bPoblacht na hAfraice Láir, lena n‐áirítear gníomhartha lena ngabhann foréigean gnéasach, díriú ar shibhialtaigh, ionsaithe ar bhonn eitneach nó reiligiúnach, ionsaithe ar scoileanna agus ar ospidéil, agus fuadach agus easáitiú éigeantach’; agus ‘a bheith rannpháirteach i bpleanáil, i stiúradh, in urraíocht nó i ndéanamh ionsaithe ar mhisin NA nó ar láithreachtaí slándála idirnáisiúnta, lena n‐áirítear Minusca, misin an Aontais Eorpaigh agus oibríochtaí na Fraince a thacaíonn leo’.

Faisnéis bhreise:

Ó bhí sé luath sa bhliain 2014, tá Haroun Gaye ar dhuine de na ceannairí ar ghrúpa armtha atá ag feidhmiú sa chomharsanacht PK5 in Bangui. Deir ionadaithe na Sochaí Sibhialta ón gcomharsanacht PK5 go bhfuil Gaye agus a ghrúpa armtha ag cur leis an gcoimhlint in Bangui, ag cur i gcoinne athmhuintearais agus ag cosc gluaiseachtaí daoine isteach i dtríú ceantar Bangui agus amach as. An 11 Bealtaine 2015, chuir Gaye agus 300 léirsitheoir bac ar an rochtain ar an gComhairle Idirthréimhseach Náisiúnta chun cur isteach ar lá deiridh Fhóram Bangui. Tuairiscítear go raibh Gaye ag comhoibriú le hoifigigh frith-Balaka chun an suaitheadh sin a chomhordú.

An 26 Meitheamh 2015, chuir Gaye agus a lucht beag leanúna isteach ar oscailt feachtais cláraithe vótálaithe sa chomharsanacht PK5, rud a d’fhág gur dúnadh an feachtas cláraithe.

Rinne Minusca iarracht Gaye a ghabháil an 2 Lúnasa 2015, i gcomhréir le forálacha mhír 32(f)(i) de Rún 2217 (2015) ón gComhairle Slándála. Cuireadh ar an eolas roimh ré, de réir tuairisce, faoin iarracht gabhála, agus bhí sé ullamh agus bhí armtha trom i lámha a lucht tacaíochta. Scaoil fórsaí Gaye a gcuid arm ar Chomh-thascfhórsa Minusca. Sa chomhrac armtha a mhair 7 n‐uaire an chloig, d’úsáid saighdiúirí Gaye airm tine, gránáidí láimhe agus gránáidí roicéadtiomána i gcoinne thrúpaí Minusca. Mharaigh siad duine amháin de na coimeádaithe síochána agus ghortaigh siad ochtar acu. Bhí baint ag Gaye le hagóidí foréigneacha agus le caismirtí a spreagadh ag deireadh mhí Mheán Fómhair 2015. B’iarracht coup é sin, de réir cosúlachta, chun an Rialtas Idirthréimhseach a threascairt. Is dócha gurb iad lucht tacaíochta iar-uachtarán Bozise a stiúir an coup agus iad i gcomhghuaillíocht caothúlachta le Gaye agus le ceannairí eile ar FPRC. Ba é an aidhm a bhí ag Gaye, is cosúil, timthriall ionsaithe díoltais a chruthú a chuirfeadh na toghcháin a bhí ar na bacáin i mbaol. Bhí Gaye i gceannas ar an gcomhordú le codanna imeallaithe den scáthghrúpa frith-Balaka.

An 1 Deireadh Fómhair 2015, bhuail Eugène Barret Ngaïkosset, ball de ghrúpa imeallaithe frith-Balaka, agus Gaye le chéile sa chomharsanacht PK5 agus é mar aidhm acu comhionsaí a phleanáil ar Bangui Dé Sathairn, an 3 Deireadh Fómhair. Chuir grúpa Gaye cosc ar dhaoine laistigh den chomharsanacht PK5 an áit a fhágáil, d’fhonn féiniúlacht chomhchoiteann an phobal Mhoslamaigh a threisiú chun teannas idir-eitneach a ghéarú agus athmhuintearas a sheachaint. An 26 Deireadh Fómhair 2015, chuir Gaye agus a ghrúpa isteach ar chruinniú idir Ard-Easpag Bangui agus Imam Mhosc Lár Bangui, agus bhagair siad ar na toscairí go dtí go raibh orthu teitheadh as an Mosc Lár agus as an gcomharsanacht PK5.

12.   Abdoulaye HISSENE (ailias: a) Abdoulaye Issène b) Abdoulaye Hissein c) Hissene Abdoulaye d) Abdoulaye Issène Ramadane e) Abdoulaye Issene Ramadan f) Issene Abdoulaye)

Teideal: Uachtarán an Conseil National de Défense et de Sécurité (CNDS) agus ceannaire míleata an Front Populaire pour la Renaissance de la Centrafrique

Ainmniú: ‘ginearálta’

Dáta breithe: a) 1967 b) 1 Eanáir 1967

Áit bhreithe: a) Ndele, Bamingui-Bangoran, Poblacht na hAfraice Láir b) Haraze Mangueigne, Sead

Náisiúntacht: a) Poblacht na hAfraice Láir b) Sead

Uimh. an phas: a) pas taidhleoireachta Phoblacht na hAfraice Láir uimh. D00000897, a eisíodh an 5 Aibreán 2013 (bailí go dtí an 4 Aibreán 2018) b) pas taidhleoireachta Phoblacht na hAfraice Láir uimh. D00004262, a eisíodh an 11 Márta 2014 (bailí go dtí an 10 Márta 2019)

Uimhir aitheantais náisiúnta: Cárta aitheantais náisiúnta Shead uimh. 103-00653129-22, a eisíodh an 21 Aibreán 2009 (in éag an 21 Aibreán 2019)

Seoladh: a) KM5, Bangui, Poblacht na hAfraice Láir b) Nana-Grebizi, Poblacht na hAfraice Láir c) Ndjari, Ndjamena, Sead d) Ndélé, Bamingui-Bangoran (príomháit lonnaithe ó mhí Lúnasa 2016)

Dáta ainmniúcháin na Náisiún Aontaithe: 17 Bealtaine 2017

Faisnéis eile: Ba é an tAire Óige agus Spóirt é Hissène i gComhaireacht iarUachtarán Phoblacht na hAfraice Láir, Michel Djotodia. Roimhe sin, ba cheann é ar pháirtí polaitiúil darbh ainm Convention of Patriots for Justice and Peace. Rinne sé ceannaire de féin ar mhílístí armtha in Bangui, go háirithe sa chomharsanacht ‘PK5’ (an 3ú ceantar). I mí Dheireadh Fómhair 2016, ceapadh Abdoulaye Hissène ina Uachtarán ar an Conseil National de Défense et de Sécurité, comhlacht a cruthaíodh ag an am chun ceannairí míleata agus trodairí a bhailiú ó gach faicsean ex-Séléka. D'fhan sé sa phost sin ó shin i leith, ach i ndáiríre, is iad trodairí FPRC na trodairí amháin a bhfuil fíorsmacht aige orthu. Abdoulaye is ainm dá athair. Absita Moussa is ainm dá mháthair. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA:

https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Liostaíodh Abdoulaye Hissène an 17 Bealtaine 2017 de bhun mhír 16 agus 17(g) de rún 2339 (2017) as ‘páirt a ghlacadh i ngníomhaíochtaí nó tacú le gníomhaíochtaí lena raibh an bonn á bhaint de shíocháin, cobhsaíocht agus slándáil Phoblacht na hAfraice Láir, lena n‐áirítear gníomhartha a chuireann próiseas an aistrithe pholaitiúil, nó próiseas na cobhsaíochta agus an athmhuintearais i mbaol, nó a chuireann bac ar na próisis sin, nó a spreagann foréigean;’ agus as ‘a bheith rannpháirteach i bpleanáil, i stiúradh, in urraíocht nó i ndéanamh ionsaithe ar mhisin NA nó ar láithreachtaí slándála idirnáisiúnta, lena n‐áirítear MINUSCA, misin an Aontais Eorpaigh agus oibríochtaí na Fraince a thacaíonn leo.’

Faisnéis bhreise:

D’oibrigh Abdoulaye Hissène agus baill eile ex-Séléka i gcomhar le lucht bactha frith-balaka a bhí i gcomhghuaillíocht le hiarUachtarán Phoblacht na hAfraice Láir François Bozizé, Maxime Mokom ina measc, chun agóidí foréigneacha agus caismirtí a spreagadh i mí Mheán Fómhair 2015 mar chuid d’iarracht theipthe ar coup chun an rialtas a bhriseadh tráth a raibh an duine a bhí ina hUachtarán Idirthréimhseach ag an am, Catherine Samba-Panza, ag freastal ar Chomhthionól Ginearálta na Náisiún Aontaithe 2015. Chúisigh rialtas Phoblacht na hAfraice Lair Mokom, Hissène, agus daoine eile as cionta coiriúla éagsúla, lena n‐áirítear dúnmharú, coirloscadh, céasadh agus creachadh, a d’eascair as an coup teipthe.

Ó 2015 i leith, bhí Hissène ar cheann de na príomhcheannairí ar mhílístí armtha lonnaithe sa chomharsanacht ‘PK5’ Bangui ina raibh os cionn 100 fear. Sa cháil sin, chuir sé cosc ar shaoirse gluaiseachta agus ar athbhunú údarás an stáit sa cheantar, lena n‐áirítear trí chánachas neamhdhleathach a chur ar ghníomhaíochtaí iompair agus tráchtála. Sa dara leath de 2015, ghníomhaigh Hissène mar ionadaí Nairobists ex-Séléka in Bangui, a bhí ag feidhmiú in rapprochement le trodaithe frith-balaka faoi Mokom. Ghlac fir armtha a bhí faoi smacht Haroun Gaye agus Hissène páirt in imeachtaí foréigneacha a tharla in Bangui idir an 26 Meán Fómhair agus an 3 Deireadh Fómhair 2015.

Meastar go raibh baint ag baill de ghrúpa Hissène le hionsaí an 13 Nollaig 2015 – lá an reifrinn bhunreachtúil – ar fheithicil Mohamed Moussa Dhaffane, ceannaire de chuid an ex-Séléka. Cuirtear i leith Hissène gurb é a d’eagraigh an foréigean i gceantar KM5 Bangui inar maraíodh cúigear, inar gortaíodh scór duine agus lenar cuireadh cosc ar chónaitheoirí vóta a chaitheamh sa reifreann bunreachtúil. Chuir Hissène na toghcháin i mbaol trí thimthriall ionsaithe díoltais a chruthú idir grúpaí éagsúla.

An 15 Márta 2016, ghabh na póilíní é ag aerfort Bangui M’poko agus aistríodh é chuig rannóg taighde agus imscrúdaithe an gendarmerie náisiúnta. Shaor a mhílíste ina dhiaidh sin é, tríd an lámh láidir a úsáid, agus goideadh arm amháin a thug MINUSCA uaidh roimhe sin mar chuid d’iarraidh ar dhíolúine arna formheas ag an gCoiste.

An 19 Meitheamh 2016, nuair a ghabh fórsaí slándála inmheánaí trádálaithe Moslamacha ag ‘PK 12’, d’fhuadaigh mílístí Gaye agus Hissène cúigear póilíní náisiúnta in Bangui. An 20 Meitheamh, rinne MINUSCA iarracht na póilíní a scaoileadh saor. Chaith fir armtha faoi cheannas Hissène agus Gaye urchair le coimeádaithe síochána a bhí ag iarraidh na gialla a shaoradh. Mar thoradh air sin, maraíodh seisear ar a laghad agus gortaíodh coimeádaí síochána amháin.

An 12 Lúnasa 2016, ghlac Hissène smacht ar chonbhua sé fheithicil ina raibh daoine a raibh cuid mhór arm leo. Stop MINUSCA an conbhua, a bhí ag teitheadh as Bangui, ó dheas de Sibut. Ar an mbealach go dtí an Tuaisceart, chaith an conbhua urchair leis na fórsaí slándála inmheánaí ag roinnt seicphointí. Stop MINUSCA an conbhua sa deireadh 40 km ó dheas de Sibut. Tar éis a lán troideanna gunnaí, ghabh MINUSCA aon duine déag de na fir, ach d’éirigh le Hissène agus roinnt daoine eile éalú. Chuir na daoine a gabhadh in iúl do MINUSCA gurb é Hissène ceannaire an chonbhua agus go raibh sé mar chuspóir aige Bria a bhaint amach agus a bheith rannpháirteach i dTionól na ngrúpaí ex-Séléka arna eagrú ag Nourredine Adam.

I mí Lúnasa agus mí Mheán Fómhair 2016, chuaigh painéal saineolaithe go Sibut faoi dhó chun giuirléidí chonbhua Hissène, Gaye agus Hamit Tidjani, arna ngabhadh ag MINUSCA an 13 Lúnasa, a scrúdú. Scrúdaigh an painéal an t‐armlón a gabhadh i dteach Hissène an 16 Lúnasa freisin. Fuarthas trealamh míleata marfach agus neamh-mharfach sna sé fheithicil agus ó na daoine a gabhadh. An 16 Lúnasa 2016, rinne an Central Gendarmerie ruathar ar theach Hissène in Bangui. Fuarthas os cionn 700 arm.

An 4 Meán Fómhair 2016, tháinig grúpa a raibh baint acu le ex-Séléka as Kaga-Bandoro ar shé ghluaisrothar chun Hissène agus iad siúd a bhí leis a bhailiú agus scaoil siad urchair le MINUSCA in aice le Dékoa. Maraíodh trodaire ex-Séléka amháin le linn na heachtra sin, agus gortaíodh beirt choimeádaí síochána agus sibhialtach amháin.

13.   Martin KOUMTAMADJI (ailias: a) Abdoulaye Miskine b) Abdoullaye Miskine c) Martin Nadingar Koumtamadji d) Martin Nkoumtamadji e) Martin Koumta Madji f) Omar Mahamat)

Ainmniú: Uachtarán agus ardcheannasaí an Front Démocratique du Peuple Centrafricain (FDPC)

Dáta breithe: a) 5 Deireadh Fómhair 1965 b) 3 Márta 1965

Áit bhreithe: a) Ndïnaba, Sead b) Kobo, Poblacht na hAfraice Láir c) Kabo, Poblacht na hAfraice Láir

Náisiúntacht: a) Sead b) Poblacht na hAfraice Láir c) an Congó

Uimhir phas: a) pas taidhleoireachta Phoblacht na hAfraice Láir, uimh. 06FBO2262, eisithe an 22 Feabhra 2007 (in éag an 21 Feabhra 2012) b) pas seirbhíse an Chongó, uimh. SA0020249, eisithe an 22 Eanáir 2019, (in éag an 21 Eanáir 2022)

Seoladh: a) Am Dafock, Vakaga prefecture, Poblacht na hAfraice Láir b) Ndjamena, Sead (ó gabhadh é i mí na Samhna 2019)

Dáta ainmniúcháin na Náisiún Aontaithe: 20 Aibreán 2020

Faisnéis eile: Bhunaigh Martin Koumtamadji FDPC in 2005. Chuaigh sé isteach i gcomhghuaillíocht Séléka i mí na Nollag 2012 sular fhág sé é i mí Aibreáin 2013 tar éis do na reibiliúnaigh teacht i gcumhacht in Bangui. Tar éis é a ghabháil i gCamarún, aistríodh chuig Brazzaville i bPoblacht an Chongó é. Bhí sé i gceannas ar a thrúpaí ar an talamh i bPoblacht na hAfraice Láir i gcónaí, fiú nuair a bhí sé in Brazzaville sular fhill sé ar Phoblacht na hAfraice Láir (idir Samhain 2014 agus 2019). Shínigh FDPC an Comhaontú Polaitiúil um Shíocháin agus Athmhuintearas i bPoblacht na hAfraice Láir an 6 Feabhra 2019 ach tá Martin Koumtamadji fós ina bhagairt ar shíocháin, cobhsaíocht agus slándáil Phoblacht na hAfraice Láir. Grianghraf ar fáil lena chur san Fhógra Speisialta ó INTERPOL-Comhairle Slándála NA. Nasc gréasáin chuig Fógra Speisialta INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

Agus é ina uachtarán agus ardcheannasaí ar an Front Démocratique du Peuple Centrafricain (FDPC, grúpa armtha a bhíonn ag gabháil do ghníomhaíochtaí foréigneacha), bhí Martin Koumatamadji ag gabháil do ghníomhaíochtaí a chuir síocháin, cobhsaíocht agus slándáil Phoblacht na hAfraice Láir i mbaol agus, go háirithe, cur chun feidhme an Chomhaontaithe Pholaitiúil um Shíocháin agus Athmhuintearas i bPoblacht na hAfraice Láir, a síníodh in Bangui an 6 Feabhra 2019.

Dhiúltaigh sé do dhí-armáil chomhraiceoirí FDPC, i gcomhréir lena ghealltanais mar shínitheoir ar an gComhaontú Polaitiúil um Shíocháin agus Athmhuintearas i bPoblacht na hAfraice Láir, agus bhagair sé an tUachtarán Touadéra a chur as oifig i mí Iúil 2019.

Thosaigh sé ag comhoibriú le Nourredine Adam (CFi.002), duine ar cuireadh smachtbhannaí i bhfeidhm ina leith, i mí an Mheithimh 2019 agus bhí sé ag gabháil do gháinneáil arm le dlúthchomhlach de chuid Nourredine Adam, d’fhonn cur le cumais mhíleata FDPC.

Rinne sé tairiscint freisin do Front Populaire pour la Renaissance de la Centifrique (FPRC) oibríocht mhíleata a dhéanamh lena ghrúpa armtha le linn na troda in Vakaga in 2019.

Lean sé de bhac a chur ar athbhunú údarás an stáit i limistéir oibríochta FPDC trí bhloic mhídhleathacha a choinneáil ar bhóithre chun airgead a bhaint le foréigean d’fheirmeoirí eallach, de ghníomhaithe eacnamaíocha (lena n‐áirítear cuideachtaí mianadóireachta óir atá ag feidhmiú in Nana-Mambéré), agus de thaistealaithe.

Faoina cheannaireacht, rinne an FDPC gníomhartha in Nana-Mambéré arbh ionann iad agus mí-úsáid nó sáruithe ar chearta an duine, lena n‐áirítear ionsaithe a díríodh ar shibhialtaigh i mí Aibreáin 2019, fuadach sibhialtach i mí an Mhárta 2019 (gar do Zoukombo) agus gníomhartha foréigin ghnéasaigh agus inscnebhunaithe i mí na Bealtaine 2019 (in Bagary). In 2017, rinne FDPC 14 ghníomh foréigin ghnéasaigh i gcoimhlint.

Idir 2016 agus 2019, d’earcaigh FDPC leanaí chun fónamh mar shaighdiúirí i gcoinbhleacht armtha agus chuir siad iallach ar aon chailín déag pósadh le comhaltaí de chuid FDPC.

I mí Mhárta 2019, bhí baint aige le bac a chur ar sheachadadh na cabhrach daonnúla nuair a rinne FDPC, faoi cheannaireacht Miskine, sraith ionsaithe ar an bpríomhbhóthar go Bangui ó Chamarún.

Ar deireadh, bhí imruagadh idir codanna de FDPC agus MINUSCA i mí Aibreáin 2019 gar do Zoukombo (Nana-Mambéré) agus ar ais Bouar-Beleko.”

---

RIALACHA NÓS IMEACHTA

| 10.8.2020 | GA | Iris Oifigiúil an Aontais Eorpaigh | L 260/15 |
| --- | --- | --- | --- |

10.8.2020

GA

Iris Oifigiúil an Aontais Eorpaigh

L 260/15

---

CINNEADH Ó BHORD BAINISTÍOCHTA EUROPOL

an 9 Meitheamh 2020

ar rialacha inmheánacha maidir le srianta ar chearta áirithe ábhar sonraí i ndáil le próiseáil sonraí pearsanta riaracháin ag Europol

TÁ BORD BAINISTÍOCHTA EUROPOL,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/794 ó Pharlaimint na hEorpa agus ón gComhairle an 11 Bealtaine 2016 maidir le Gníomhaireacht an Aontais Eorpaigh i ndáil le Comhar i bhForfheidhmiú an Dlí (Europol) agus a ghabhtar in ionad Chinntí 2009/371/CGB, 2009/934/CGB, 2009/935/CGB, 2009/936/CGB agus 2009/968/CGB ón gComhairle (1) agus lena n‐aisghairtear iad (“Rialachán Europol” anseo feasta), agus go háirithe Airteagal 46 de,

Ag féachaint do Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 ar dhaoine nádúrtha a chosaint i ndáil le próiseáil sonraí pearsanta ag institiúidí, comhlachtaí, oifigí agus gníomhaireachtaí an Aontais agus ar shaorghluaiseacht sonraí den chineál sin, agus lena n‐aisghairtear Rialachán (CE) Uimh. 45/2001 agus Cinneadh 1247/2002/CE (2), agus go háirithe Airteagal 25 de,

Ag féachaint don Treoir maidir le hAirteagal 25 de Rialachán (AE) 2018/1725 agus rialacha inmheánacha an Mhaoirseora Eorpaigh ar Chosaint Sonraí (“MECS”) de mhí na Nollag 2018,

Ag féachaint do bharúlacha MECS maidir leis an dréachtchinneadh ó Bhord Bainistíochta Europol ar rialacha inmheánacha maidir le srianta ar chearta áirithe ábhar sonraí i ndáil le próiseáil sonraí pearsanta riaracháin ag Europol ón 14 Eanáir 2020,

De bharr an mhéid seo a leanas:

| (1) | Próiseálann Europol sonraí oibríochtúla agus sonraí neamhoibríochtúla (riaracháin) nach mbaineann le himscrúduithe coiriúla, amhail sonraí pearsanta a bhaineann le foireann Europol, soláthraithe seirbhíse nó cuairteoirí. Tagann próiseáil sonraí oibríochtúla faoi fhorálacha Rialachán Europol ach tá sonraí neamhoibríochtúila (riaracháin) faoi réir Rialachán (AE) 2018/1725. |
| --- | --- |

(1)

Próiseálann Europol sonraí oibríochtúla agus sonraí neamhoibríochtúla (riaracháin) nach mbaineann le himscrúduithe coiriúla, amhail sonraí pearsanta a bhaineann le foireann Europol, soláthraithe seirbhíse nó cuairteoirí. Tagann próiseáil sonraí oibríochtúla faoi fhorálacha Rialachán Europol ach tá sonraí neamhoibríochtúila (riaracháin) faoi réir Rialachán (AE) 2018/1725.

| (2) | I gcomhréir le hAirteagal 25(1) de Rialachán (AE) 2018/1725 maidir le srianta ar chur i bhfeidhm Airteagail 14 go 22, 35 agus 36, chomh maith le hAirteagal 4 den Rialachán sin a mhéid is a chomhfhreagraíonn a fhorálacha do na cearta agus na hoibleagáidí dá bhforáiltear in Airteagail 14 go 22, ba cheart iad a bheith bunaithe ar rialacha inmheánacha atá le glacadh ag Europol, i gcás nach bhfuil siad sin bunaithe ar ghníomhartha dlíthiúla arna nglacadh ar bhonn na gConarthaí. |
| --- | --- |

(2)

I gcomhréir le hAirteagal 25(1) de Rialachán (AE) 2018/1725 maidir le srianta ar chur i bhfeidhm Airteagail 14 go 22, 35 agus 36, chomh maith le hAirteagal 4 den Rialachán sin a mhéid is a chomhfhreagraíonn a fhorálacha do na cearta agus na hoibleagáidí dá bhforáiltear in Airteagail 14 go 22, ba cheart iad a bheith bunaithe ar rialacha inmheánacha atá le glacadh ag Europol, i gcás nach bhfuil siad sin bunaithe ar ghníomhartha dlíthiúla arna nglacadh ar bhonn na gConarthaí.

| (3) | Níor cheart go mbeadh feidhm ag na rialacha inmheánacha sin, lena n‐áirítear a fhorálacha maidir le measúnú ar riachtanas agus comhréireacht sriain, i gcás ina bhforálann acht dlíthiúil a glacadh ar bhonn na gConarthaí do shrianadh ar chearta duine is ábhar sonraí. |
| --- | --- |

(3)

Níor cheart go mbeadh feidhm ag na rialacha inmheánacha sin, lena n‐áirítear a fhorálacha maidir le measúnú ar riachtanas agus comhréireacht sriain, i gcás ina bhforálann acht dlíthiúil a glacadh ar bhonn na gConarthaí do shrianadh ar chearta duine is ábhar sonraí.

| (4) | Féadfaidh Europol, i gcomhthéacs a fheidhmithe, fiosrúcháin riaracháin, imeachtaí réamh-araíonachta, araíonachta agus fionraí a dhéanamh. Ba cheart don tSeirbhís Imscrúduithe Inmheánacha (IIS) fiosrúcháin riaracháin a dhéanamh a dhéanfaidh ionadaíocht freisin ar an údarás atá údaraithe chun conarthaí fostaíochta dá dtagraítear in Airteagal 6 de na Coinníollacha fostaíochta a thabhairt i gcrích os comhair an Bhoird Araíonachta ar bhonn Airteagal 86 de Rialacháin Foirne Oifigigh an Aontais Eorpaigh (3) agus i gcomhréir le Cinneadh ó Bhord Bainistíochta Europol lena leagtar síos forálacha Ginearálta i dtaobh cur i bhfeidhm seoladh fiosrúcháin riaracháin agus nósanna imeachta araíonachta (EDOC #417349). |
| --- | --- |

(4)

Féadfaidh Europol, i gcomhthéacs a fheidhmithe, fiosrúcháin riaracháin, imeachtaí réamh-araíonachta, araíonachta agus fionraí a dhéanamh. Ba cheart don tSeirbhís Imscrúduithe Inmheánacha (IIS) fiosrúcháin riaracháin a dhéanamh a dhéanfaidh ionadaíocht freisin ar an údarás atá údaraithe chun conarthaí fostaíochta dá dtagraítear in Airteagal 6 de na Coinníollacha fostaíochta a thabhairt i gcrích os comhair an Bhoird Araíonachta ar bhonn Airteagal 86 de Rialacháin Foirne Oifigigh an Aontais Eorpaigh (3) agus i gcomhréir le Cinneadh ó Bhord Bainistíochta Europol lena leagtar síos forálacha Ginearálta i dtaobh cur i bhfeidhm seoladh fiosrúcháin riaracháin agus nósanna imeachta araíonachta (EDOC #417349).

| (5) | Tá sé d’oibleagáid ar bhaill foirne Europol gníomhaíochtaí neamhdhleathacha féideartha a thuairisciú, lena n‐áirítear calaois nó éilliú, atá dochrach do leasanna an Aontais, nó iompar a bhaineann le dualgais ghairmiúla a chomhlíonadh, ar gníomhaíochtaí iad a d’fhéadfadh a bheith ina loiceadh tromchúiseach dualgais oifigeach an Aontais a chomhlíonadh. Mínítear é seo tuilleadh sa Treoir d’fhoireann Europol maidir le socruithe sceithireachta (EDOC# 903736). |
| --- | --- |

(5)

Tá sé d’oibleagáid ar bhaill foirne Europol gníomhaíochtaí neamhdhleathacha féideartha a thuairisciú, lena n‐áirítear calaois nó éilliú, atá dochrach do leasanna an Aontais, nó iompar a bhaineann le dualgais ghairmiúla a chomhlíonadh, ar gníomhaíochtaí iad a d’fhéadfadh a bheith ina loiceadh tromchúiseach dualgais oifigeach an Aontais a chomhlíonadh. Mínítear é seo tuilleadh sa Treoir d’fhoireann Europol maidir le socruithe sceithireachta (EDOC# 903736).

| (6) | Tá beartas leagtha amach ag Europol chun cásanna iarbhír nó féideartha ciaptha síceolaíocha nó gnéis san ionad oibre a chosc agus déileáil leo go héifeachtach agus go héifeachtúil, mar a fhoráiltear ina Chinneadh ó Bhord Bainistíochta Europol maidir leis an mbeartas maidir le dínit an duine a chosaint agus ciapadh síceolaíoch agus ciapadh gnéis a chosc (EDOC # 958626). Leis an gCinneadh, bunaítear nós imeachta neamhfhoirmiúil i gcás ina bhféadfadh íospartach líomhnaithe an chiaptha dul i dteagmháil le comhairleoirí iontaoibhe Europol. |
| --- | --- |

(6)

Tá beartas leagtha amach ag Europol chun cásanna iarbhír nó féideartha ciaptha síceolaíocha nó gnéis san ionad oibre a chosc agus déileáil leo go héifeachtach agus go héifeachtúil, mar a fhoráiltear ina Chinneadh ó Bhord Bainistíochta Europol maidir leis an mbeartas maidir le dínit an duine a chosaint agus ciapadh síceolaíoch agus ciapadh gnéis a chosc (EDOC # 958626). Leis an gCinneadh, bunaítear nós imeachta neamhfhoirmiúil i gcás ina bhféadfadh íospartach líomhnaithe an chiaptha dul i dteagmháil le comhairleoirí iontaoibhe Europol.

| (7) | Féadfaidh an tOifigeach Cosanta Sonraí, de bhun Airteagal 13 den Chinneadh ó Bhord Bainistíochta Europol lena leagtar síos Rialacha Cur Chun Feidhme maidir leis an Oifigeach Cosanta Sonraí (EDOC# 845687) fiosrúcháin a dhéanamh maidir le hábhar iarrata. |
| --- | --- |

(7)

Féadfaidh an tOifigeach Cosanta Sonraí, de bhun Airteagal 13 den Chinneadh ó Bhord Bainistíochta Europol lena leagtar síos Rialacha Cur Chun Feidhme maidir leis an Oifigeach Cosanta Sonraí (EDOC# 845687) fiosrúcháin a dhéanamh maidir le hábhar iarrata.

| (8) | Féadfaidh Europol iniúchtaí a dhéanamh ar a ghníomhaíochtaí a dhéantar trí Chumas Iniúchta Inmheánaigh (IAC) Europol a bhunaigh an Bord Bainistíochta ag a chruinniú an 1 Bealtaine 2017, de bhun Airteagal 11(1) de Rialachán Europol, agus is don orgán sin amháin atá sé freagrach. |
| --- | --- |

(8)

Féadfaidh Europol iniúchtaí a dhéanamh ar a ghníomhaíochtaí a dhéantar trí Chumas Iniúchta Inmheánaigh (IAC) Europol a bhunaigh an Bord Bainistíochta ag a chruinniú an 1 Bealtaine 2017, de bhun Airteagal 11(1) de Rialachán Europol, agus is don orgán sin amháin atá sé freagrach.

| (9) | I gcomhthéacs na gcúraimí thuasluaite féadfaidh Europol cúnamh agus comhar a sholáthar d’institiúidí, comhlachtaí, oifigí agus gníomhaireachtaí eile de chuid an Aontais agus an méid sin a fháil uathu, mar a leagtar amach i gcomhaontuithe seirbhíse, i meabhrán tuisceana agus i gcomhaontuithe comhair ábhartha. |
| --- | --- |

(9)

I gcomhthéacs na gcúraimí thuasluaite féadfaidh Europol cúnamh agus comhar a sholáthar d’institiúidí, comhlachtaí, oifigí agus gníomhaireachtaí eile de chuid an Aontais agus an méid sin a fháil uathu, mar a leagtar amach i gcomhaontuithe seirbhíse, i meabhrán tuisceana agus i gcomhaontuithe comhair ábhartha.

| (10) | D’fhéadfadh go mbeadh riachtanas ann comhréiteach a dhéanamh idir cearta na ndaoine is ábhar sonraí de bhun Rialachán (AE) 2018/1725 agus riachtanais na ngníomhaíochtaí thuasluaite, agus aird iomlán á tabhairt ar chearta agus ar shaoirsí bunúsacha daoine eile is ábhar sonraí. Chuige sin, foráiltear in Airteagal 25 de Rialachán (AE) 2018/1725, faoi choinníollacha dochta, an fhéidearthacht srian a chur le cur i bhfeidhm Airteagail 14 go 20, 35 agus 36, chomh maith le hAirteagal 4 a mhéid a fhreagraíonn a fhorálacha do na cearta agus na hoibleagáidí dá bhforáiltear in Airteagail 14 go 20. Sa chás seo is gá rialacha inmheánacha a ghlacadh faoina bhféadfaidh Europol srian a chur leis na cearta sin i gcomhréir leis an Airteagal céanna de Rialachán (AE) 2018/1725. |
| --- | --- |

(10)

D’fhéadfadh go mbeadh riachtanas ann comhréiteach a dhéanamh idir cearta na ndaoine is ábhar sonraí de bhun Rialachán (AE) 2018/1725 agus riachtanais na ngníomhaíochtaí thuasluaite, agus aird iomlán á tabhairt ar chearta agus ar shaoirsí bunúsacha daoine eile is ábhar sonraí. Chuige sin, foráiltear in Airteagal 25 de Rialachán (AE) 2018/1725, faoi choinníollacha dochta, an fhéidearthacht srian a chur le cur i bhfeidhm Airteagail 14 go 20, 35 agus 36, chomh maith le hAirteagal 4 a mhéid a fhreagraíonn a fhorálacha do na cearta agus na hoibleagáidí dá bhforáiltear in Airteagail 14 go 20. Sa chás seo is gá rialacha inmheánacha a ghlacadh faoina bhféadfaidh Europol srian a chur leis na cearta sin i gcomhréir leis an Airteagal céanna de Rialachán (AE) 2018/1725.

| (11) | D’fhéadfadh gur amhlaidh a bheadh an scéal go háirithe nuair atá faisnéis faoi phróiseáil sonraí pearsanta á cur ar fáil don duine is ábhar sonraí ag céim an réamh-mheasúnaithe d’fhiosrúchán riaracháin, nó le linn an fhiosrúcháin é féin, sula ndéanfaí an cás a dhíbhe nó ag céim réamh-araíonachta. I gcásanna áirithe, d’fhéadfadh an soláthar d’fhaisnéis den chineál sin cur isteach go mór ar chumas IIS an fiosrúchán a dhéanamh ar bhealach éifeachtach, i gcás, mar shampla, ina bhfuil baol ann go scriosfadh an duine lena mbaineann fianaise nó go gcuirfeadh sé isteach ar fhinnéithe féideartha sula gcuirfí faoi agallamh é/í. Ina theannta sin, b’fhéidir go mbeadh ar Europol a chearta agus a shaoirsí féin a chosaint chomh maith le cearta agus saoirsí daoine eile lena mbaineann a chosaint. |
| --- | --- |

(11)

D’fhéadfadh gur amhlaidh a bheadh an scéal go háirithe nuair atá faisnéis faoi phróiseáil sonraí pearsanta á cur ar fáil don duine is ábhar sonraí ag céim an réamh-mheasúnaithe d’fhiosrúchán riaracháin, nó le linn an fhiosrúcháin é féin, sula ndéanfaí an cás a dhíbhe nó ag céim réamh-araíonachta. I gcásanna áirithe, d’fhéadfadh an soláthar d’fhaisnéis den chineál sin cur isteach go mór ar chumas IIS an fiosrúchán a dhéanamh ar bhealach éifeachtach, i gcás, mar shampla, ina bhfuil baol ann go scriosfadh an duine lena mbaineann fianaise nó go gcuirfeadh sé isteach ar fhinnéithe féideartha sula gcuirfí faoi agallamh é/í. Ina theannta sin, b’fhéidir go mbeadh ar Europol a chearta agus a shaoirsí féin a chosaint chomh maith le cearta agus saoirsí daoine eile lena mbaineann a chosaint.

| (12) | B’fhéidir go mbeadh gá ann rúndacht finné nó sceithire a d’iarr rúndacht a chosaint. Sa chás sin, féadfaidh Europol cinneadh a dhéanamh srian a chur le rochtain ar chéannacht, ar ráitis agus ar shonraí pearsanta eile an sceithire agus daoine eile lena mbaineann, d’fhonn a gcearta agus a saoirsí a chosaint. |
| --- | --- |

(12)

B’fhéidir go mbeadh gá ann rúndacht finné nó sceithire a d’iarr rúndacht a chosaint. Sa chás sin, féadfaidh Europol cinneadh a dhéanamh srian a chur le rochtain ar chéannacht, ar ráitis agus ar shonraí pearsanta eile an sceithire agus daoine eile lena mbaineann, d’fhonn a gcearta agus a saoirsí a chosaint.

| (13) | B’fhéidir go mbeadh gá ann rúndacht ball foirne a chosaint, ar duine é/í a chuaigh i dteagmháil le comhairleoirí iontaoibhe Europol i gcomhthéacs nós imeachta ciaptha. Féadfaidh Europol, i gcás den chineál sin, cinneadh a dhéanamh srian a chur le rochtain ar chéannacht, ar ráitis agus ar shonraí pearsanta eile an íospartaigh líomhnaithe, dhéantóir líomhnaithe an chiaptha agus daoine eile lena mbaineann, d’fhonn a gcearta agus a saoirsí a chosaint. |
| --- | --- |

(13)

B’fhéidir go mbeadh gá ann rúndacht ball foirne a chosaint, ar duine é/í a chuaigh i dteagmháil le comhairleoirí iontaoibhe Europol i gcomhthéacs nós imeachta ciaptha. Féadfaidh Europol, i gcás den chineál sin, cinneadh a dhéanamh srian a chur le rochtain ar chéannacht, ar ráitis agus ar shonraí pearsanta eile an íospartaigh líomhnaithe, dhéantóir líomhnaithe an chiaptha agus daoine eile lena mbaineann, d’fhonn a gcearta agus a saoirsí a chosaint.

| (14) | Agus gearáin á láimhseáil aige maidir le gníomhaíochtaí próiseála a dhéanann Europol, d’fhéadfadh ceanglas a bheith ar Oifigeach Cosanta Sonraí, i gcúinsí áirithe, éifeachtacht a chuid fiosrúchán a chaomhnú agus, de réir mar is gá, daoine lena mbaineann agus a gcearta agus a saoirsí a chosaint. |
| --- | --- |

(14)

Agus gearáin á láimhseáil aige maidir le gníomhaíochtaí próiseála a dhéanann Europol, d’fhéadfadh ceanglas a bheith ar Oifigeach Cosanta Sonraí, i gcúinsí áirithe, éifeachtacht a chuid fiosrúchán a chaomhnú agus, de réir mar is gá, daoine lena mbaineann agus a gcearta agus a saoirsí a chosaint.

| (15) | Níor cheart do Europol srianta a chur i bhfeidhm ach amháin i gcás ina dtugtar aird ar bhunús na gceart bunúsach agus na saoirsí, agus i gcás ina bhfuil fíorghá leo agus gur beart comhréireach iad i sochaí dhaonlathach. Ba cheart do Europol bonn cirt a thabhairt lena mínítear na forais atá leis na srianta sin. |
| --- | --- |

(15)

Níor cheart do Europol srianta a chur i bhfeidhm ach amháin i gcás ina dtugtar aird ar bhunús na gceart bunúsach agus na saoirsí, agus i gcás ina bhfuil fíorghá leo agus gur beart comhréireach iad i sochaí dhaonlathach. Ba cheart do Europol bonn cirt a thabhairt lena mínítear na forais atá leis na srianta sin.

| (16) | Bunaithe ar phrionsabal na cuntasachta, ba cheart do Europol taifead a choinneáil ar chur i bhfeidhm na srianta. |
| --- | --- |

(16)

Bunaithe ar phrionsabal na cuntasachta, ba cheart do Europol taifead a choinneáil ar chur i bhfeidhm na srianta.

| (17) | Agus sonraí pearsanta arna malartú le heagraíochtaí eile i gcomhthéacs a chuid cúraimí a bheith á bpróiseáil aige, ba cheart do Europol dul i gcomhairle leis na heagraíochtaí sin, agus comhairle a fháil uathu, maidir leis na forais ábhartha féideartha chun srianta a chur i bhfeidhm agus riachtanas agus comhréireacht na srianta, seachas go gcuirfeadh sé sin gníomhaíochtaí Europol i mbaol. |
| --- | --- |

(17)

Agus sonraí pearsanta arna malartú le heagraíochtaí eile i gcomhthéacs a chuid cúraimí a bheith á bpróiseáil aige, ba cheart do Europol dul i gcomhairle leis na heagraíochtaí sin, agus comhairle a fháil uathu, maidir leis na forais ábhartha féideartha chun srianta a chur i bhfeidhm agus riachtanas agus comhréireacht na srianta, seachas go gcuirfeadh sé sin gníomhaíochtaí Europol i mbaol.

| (18) | Le hAirteagal 25(6) de Rialachán (AE) 2018/1725, cuirtear d’oibleagáid ar an rialaitheoir daoine is ábhar sonraí a chur ar an eolas faoi na príomhchúiseanna ar a bhfuil an t‐iarratas ar an srian bunaithe agus faoina gceart gearán a dhéanamh chuig MECS. |
| --- | --- |

(18)

Le hAirteagal 25(6) de Rialachán (AE) 2018/1725, cuirtear d’oibleagáid ar an rialaitheoir daoine is ábhar sonraí a chur ar an eolas faoi na príomhchúiseanna ar a bhfuil an t‐iarratas ar an srian bunaithe agus faoina gceart gearán a dhéanamh chuig MECS.

| (19) | De bhun Airteagal 25(8) de Rialachán (AE) 2018/1725, féadfaidh Europol faisnéis a iarchur, a fhágáil ar lár nó a dhiúltú maidir leis na cúiseanna atá le srian a chur ar an ábhar sonraí dá gcuirfeadh sé sin éifeacht an tsriain ar ceal ar bhealach ar bith. |
| --- | --- |

(19)

De bhun Airteagal 25(8) de Rialachán (AE) 2018/1725, féadfaidh Europol faisnéis a iarchur, a fhágáil ar lár nó a dhiúltú maidir leis na cúiseanna atá le srian a chur ar an ábhar sonraí dá gcuirfeadh sé sin éifeacht an tsriain ar ceal ar bhealach ar bith.

| (20) | Ba cheart do Europol measúnú a dhéanamh ar bhonn cás ar chás agus i gcomhar leis an Oifigeach Cosanta Sonraí cibé an gcuirfeadh cumarsáid faoin srian a éifeacht ar ceal. |
| --- | --- |

(20)

Ba cheart do Europol measúnú a dhéanamh ar bhonn cás ar chás agus i gcomhar leis an Oifigeach Cosanta Sonraí cibé an gcuirfeadh cumarsáid faoin srian a éifeacht ar ceal.

| (21) | D’fhonn an chosaint is mó is féidir a thabhairt do chearta agus saoirsí na ndaoine is ábhar sonraí agus i gcomhréir le hAirteagal 44(1) de Rialachán (AE) 2018/1725 ba cheart an tOifigeach Cosanta Sonraí a chur ar an eolas in am trátha faoi aon srianta atá á gcur i bhfeidhm agus ba cheart dó comhlíonadh an Chinnidh seo a fhíorú. |
| --- | --- |

(21)

D’fhonn an chosaint is mó is féidir a thabhairt do chearta agus saoirsí na ndaoine is ábhar sonraí agus i gcomhréir le hAirteagal 44(1) de Rialachán (AE) 2018/1725 ba cheart an tOifigeach Cosanta Sonraí a chur ar an eolas in am trátha faoi aon srianta atá á gcur i bhfeidhm agus ba cheart dó comhlíonadh an Chinnidh seo a fhíorú.

| (22) | Tá cur i bhfeidhm na srianta thuasluaite gan dochar do chur i bhfeidhm féideartha fhorálacha Airteagal 16(5) agus 17(4) de Rialachán (AE) 2018/1725 a bhaineann, faoi seach, leis an gceart chun faisnéise nuair nach bhfuarthas sonraí ón ábhar sonraí, agus ceart rochtana an ábhair sonraí. |
| --- | --- |

(22)

Tá cur i bhfeidhm na srianta thuasluaite gan dochar do chur i bhfeidhm féideartha fhorálacha Airteagal 16(5) agus 17(4) de Rialachán (AE) 2018/1725 a bhaineann, faoi seach, leis an gceart chun faisnéise nuair nach bhfuarthas sonraí ón ábhar sonraí, agus ceart rochtana an ábhair sonraí.

TAR ÉIS AN CINNEADH SEO A GHLACADH:

Airteagal 1

Ábhar agus raon feidhme

Leagtar síos sa Chinneadh seo rialacha a bhaineann leis na coinníollacha faoina bhféadfaidh Europol srian a chur le cur i bhfeidhm Airteagail 14 go 20, 35 agus 36, chomh maith le hAirteagal 4 de bunaithe ar Airteagal 25 de Rialachán (AE) 2018/1725.

Airteagal 2

Sonraíocht an rialaitheora

1.   Is é Europol rialaitheoir na n‐oibríochtaí próiseála. Déanann a Stiúrthóir Feidhmiúcháin ionadaíocht air agus féadann sé/sí feidhm an rialaitheora a tharmligean.

2.   Cuirfear daoine is ábhar do na sonraí ar an eolas faoin rialaitheoir tarmligthe trí na fógraí nó na taifid chosanta sonraí a fhoilsítear ar shuíomh gréasáin agus/nó inlíon Europol.

Airteagal 3

Srianta

1.   I gcás ina ndéanann Europol a dhualgais maidir le cearta an duine is ábhar sonraí faoi Rialachán (AE) 2018/1725, féachfaidh sé cibé an bhfuil aon cheann de na díolúintí a leagtar síos i Rialachán (AE) 2018/1725 sin i bhfeidhm.

2.   I gcomhréir le hAirteagal 25(1) de Rialachán (AE) 2018/1725, féadfaidh Europol srian a chur le hAirteagail 14 go 20, 35 agus 36, mar aon le hAirteagal 4 de, sa mhéid is a chomhfhreagraíonn a chuid forálacha do na cearta agus na hoibleagáidí dá bhforáiltear in Airteagail 14 go 20 de Rialachán (AE) 2018/1725 sna cásanna seo a leanas:

| (a) | Nuair a dhéanann IIS réamhfhiosrúcháin agus fiosrúcháin riaracháin agus déanann an Bord Araíonachta nósanna imeachta araíonachta ar bhonn Rialacháin Foirne Oifigigh an Aontais Eorpaigh chomh maith le Cinneadh ó Bhord Bainistíochta Europol lena leagtar síos forálacha Ginearálta cur chun feidhme maidir le seoladh fiosrúcháin riaracháin agus nósanna imeachta araíonachta. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725; |
| --- | --- |

(a)

Nuair a dhéanann IIS réamhfhiosrúcháin agus fiosrúcháin riaracháin agus déanann an Bord Araíonachta nósanna imeachta araíonachta ar bhonn Rialacháin Foirne Oifigigh an Aontais Eorpaigh chomh maith le Cinneadh ó Bhord Bainistíochta Europol lena leagtar síos forálacha Ginearálta cur chun feidhme maidir le seoladh fiosrúcháin riaracháin agus nósanna imeachta araíonachta. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725;

| (b) | Le linn nósanna imeachta sceithireachta, chun a áirithiú go bhféadfaidh baill foirne Europol fíricí a thuairisciú faoi rún i gcás ina gcreideann siad go bhfuil neamhrialtachtaí tromchúiseacha ann mar a léirítear sna Treoirlínte maidir le socruithe sceithireachta. Féadfar srianta ábhartha a bhunú ar Airteagal 25(1)(h) de Rialachán (AE) 2018/1725; |
| --- | --- |

(b)

Le linn nósanna imeachta sceithireachta, chun a áirithiú go bhféadfaidh baill foirne Europol fíricí a thuairisciú faoi rún i gcás ina gcreideann siad go bhfuil neamhrialtachtaí tromchúiseacha ann mar a léirítear sna Treoirlínte maidir le socruithe sceithireachta. Féadfar srianta ábhartha a bhunú ar Airteagal 25(1)(h) de Rialachán (AE) 2018/1725;

| (c) | I nósanna imeachta foirmiúla agus neamhfhoirmiúla i gcásanna ciaptha lena n‐áirithítear go bhféadfaidh baill foirne Europol tuairisciú faoi rún do chomhairleoirí iontaoibhe i gcomhthéacs nós imeachta ciaptha mar a shainmhínítear le Cinneadh ó Bhord Bainistíochta Europol ar an mbeartas maidir le dínit an duine a chosaint agus ciapadh síceolaíoch agus ciapadh gnéis a chosc. Féadfar srianta ábhartha a bhunú ar Airteagal 25(1)(h) de Rialachán (AE) 2018/1725; |
| --- | --- |

(c)

I nósanna imeachta foirmiúla agus neamhfhoirmiúla i gcásanna ciaptha lena n‐áirithítear go bhféadfaidh baill foirne Europol tuairisciú faoi rún do chomhairleoirí iontaoibhe i gcomhthéacs nós imeachta ciaptha mar a shainmhínítear le Cinneadh ó Bhord Bainistíochta Europol ar an mbeartas maidir le dínit an duine a chosaint agus ciapadh síceolaíoch agus ciapadh gnéis a chosc. Féadfar srianta ábhartha a bhunú ar Airteagal 25(1)(h) de Rialachán (AE) 2018/1725;

| (d) | Nuair atá fiosrúcháin á ndéanamh ag an Oifigeach Cosanta Sonraí maidir le gníomhaíochtaí próiseála a dhéantar in Europol de bhun Airteagal 13 den Chinneadh ó Bhord Bainistíochta Europol lena leagtar síos rialacha cur chun feidhme maidir leis an Oifigeach Cosanta Sonraí. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725; |
| --- | --- |

(d)

Nuair atá fiosrúcháin á ndéanamh ag an Oifigeach Cosanta Sonraí maidir le gníomhaíochtaí próiseála a dhéantar in Europol de bhun Airteagal 13 den Chinneadh ó Bhord Bainistíochta Europol lena leagtar síos rialacha cur chun feidhme maidir leis an Oifigeach Cosanta Sonraí. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725;

| (e) | Nuair atá iniúchtaí inmheánacha á ndéanamh ag an gCumas Iniúchta Inmheánaigh maidir leis na gníomhaíochtaí agus na ranna go léir in Europol. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725; |
| --- | --- |

(e)

Nuair atá iniúchtaí inmheánacha á ndéanamh ag an gCumas Iniúchta Inmheánaigh maidir leis na gníomhaíochtaí agus na ranna go léir in Europol. Féadfar srianta ábhartha a bhunú ar Airteagal 25(1)(c), (g) agus (h) de Rialachán (AE) 2018/1725;

| (f) | Nuair atá Europol ag soláthar cúnaimh agus comhair d’institiúidí, comhlachtaí, oifigí agus gníomhaireachtaí eile de chuid an Aontais, nó á bhfáil uathu, i gcomhthéacs na ngníomhaíochtaí thuasluaite, mar a leagtar amach i gcomhaontuithe ábhartha ar leibhéal seirbhíse, meabhrán tuisceana agus comhaontuithe comhair. D’fhéadfaí srianta ábhartha bhunú ar Airteagal 25(1)(c), (d), (g) agus (h) de Rialachán (AE) 2018/1725. |
| --- | --- |

(f)

Nuair atá Europol ag soláthar cúnaimh agus comhair d’institiúidí, comhlachtaí, oifigí agus gníomhaireachtaí eile de chuid an Aontais, nó á bhfáil uathu, i gcomhthéacs na ngníomhaíochtaí thuasluaite, mar a leagtar amach i gcomhaontuithe ábhartha ar leibhéal seirbhíse, meabhrán tuisceana agus comhaontuithe comhair. D’fhéadfaí srianta ábhartha bhunú ar Airteagal 25(1)(c), (d), (g) agus (h) de Rialachán (AE) 2018/1725.

3.   Áirítear iad seo a leanas le catagóirí sonraí: sonraí aitheantais duine nádúrtha, eolas teagmhála, róil ghairmiúla agus cúraimí gairmiúla, faisnéis ar iompar agus feidhmíocht idir phríobháideach agus ghairmiúil, agus sonraí airgeadais.

4.   Urramóidh aon srian bunús na gceart agus na saoirsí bunúsacha agus beidh sé riachtanach agus comhréireach i sochaí dhaonlathach.

5.   Déanfar tástáil ar riachtanas agus ar chomhréireacht ar bhonn cás ar chás sula gcuirfear srianta i bhfeidhm. Beidh na srianta teoranta don mhéid a bhfuil géarghá leo chun na cuspóirí atá leagtha síos a bhaint amach.

6.   Ba cheart don rialaitheoir sonraí faireachán cuí a dhéanamh ar shrianta agus déanfar athbhreithniú tréimhsiúil le tástáil riachtanais agus comhréireachta gach 6 mhí tar éis iad a ghlacadh i gcomhairle leis an Oifigeach Cosanta Sonraí.

7.   Cuirfear deireadh leis na srianta sin a luaithe is nach bhfuil feidhm leis na cúinsí ba chúis leo a thuilleadh. Cuirfidh an rialaitheoir sonraí, i gcomhairle leis an Oifigeach Cosanta Sonraí, an fhaisnéis lena mbaineann ar fáil don ábhar sonraí mar aon leis an bhfaisnéis faoin bhféidearthacht gearán a dhéanamh chuig MECS tráth ar bith nó leigheas breithiúnach a lorg i gCúirt Bhreithiúnais an Aontais Eorpaigh.

8.   Chun críocha cuntasachta, déanfaidh Europol taifead a chomhdú ina ndéantar cur síos ar na cúiseanna atá leis na srianta a cuireadh i bhfeidhm, cad iad na forais atá i bhfeidhm ina measc siúd atá liostaithe i mír 1, agus toradh na tástála riachtanais agus comhréireachta. Beidh na taifid sin mar chuid de chlár ad hoc a bheidh á choimeád ag an Oifigeach Cosanta Sonraí agus a chuirfear ar fáil do MECS ach iad a iarraidh. Cuirfear tuarascáil ar fáil go tréimhsiúil ar chur i bhfeidhm Airteagal 25 de Rialachán (AE) 2018/1725.

9.   Agus sonraí pearsanta arna malartú le heagraíochtaí eile i gcomhthéacs a chuid cúraimí á bpróiseáil aige, rachaidh Europol i gcomhairle leis na heagraíochtaí sin maidir leis na forais ábhartha féideartha chun srianta a chur i bhfeidhm agus riachtanas agus comhréireacht na srianta, seachas go gcuirfeadh sé sin gníomhaíochtaí Europol i mbaol.

Airteagal 4

Rioscaí do chearta agus saoirsí na n-ábhar sonraí

Maidir leis an measúnú ar na rioscaí do chearta agus saoirsí na ndaoine is ábhar sonraí a bhféadfadh a sonraí pearsanta a bheith faoi réir srianta, mar aon lena dtréimhse choinneála, déantar tagairt dóibh i dtaifead na ngníomhaíochtaí próiseála ábhartha i gcomhréir le hAirteagal 31 de Rialachán (AE) 2018/1725 agus, más infheidhme, i measúnuithe tionchair ábhartha ar chosaint sonraí bunaithe ar Airteagal 39 den Rialachán réamhluaite.

Airteagal 5

Tréimhsí stórála agus cosaintí

1.   Cuirfidh Europol cosaintí i bhfeidhm chun cosc a chur ar mhí-úsáid nó aistriú sonraí pearsanta nó ar rochtain ar shonraí pearsanta a d’fhéadfadh a bheith faoi réir srianta. Áireofar leis na cosaintí sin bearta teicniúla agus eagraíochtúla chun na sonraí pearsanta a chosaint ar dhíothú de thaisme nó neamhdhleathach, ar chaillteanas de thaisme nó ar nochtadh neamhúdaraithe, ar athrú agus ar rochtain nó ar aon chineál neamhúdaraithe próiseála eile. Beidh na nithe seo a leanas sna cosaintí:

| (a) | sainmhíniú soiléir ar róil, ar fhreagrachtaí agus ar chéimeanna nós imeachta; |
| --- | --- |

(a)

sainmhíniú soiléir ar róil, ar fhreagrachtaí agus ar chéimeanna nós imeachta;

| (b) | más iomchuí, timpeallacht leictreonach shlán lena gcoisctear rochtain neamhdhleathach nó de thaisme nó aistriú sonraí leictreonacha chuig daoine neamhúdaraithe; |
| --- | --- |

(b)

más iomchuí, timpeallacht leictreonach shlán lena gcoisctear rochtain neamhdhleathach nó de thaisme nó aistriú sonraí leictreonacha chuig daoine neamhúdaraithe;

| (c) | más infheidhme, stóráil agus próiseáil sábháilte ar dhoiciméid pháipéir. |
| --- | --- |

(c)

más infheidhme, stóráil agus próiseáil sábháilte ar dhoiciméid pháipéir.

| (d) | faireachán cuí ar shrianta agus athbhreithniú tréimhsiúil ar a gcur i bhfeidhm. |
| --- | --- |

(d)

faireachán cuí ar shrianta agus athbhreithniú tréimhsiúil ar a gcur i bhfeidhm.

2.   Ní bheidh tréimhse choinneála na sonraí pearsanta a d’fhéadfadh a bheith faoi réir srianta níos mó ná mar is gá agus is iomchuí chun na gcríoch dá ndéantar na sonraí a phróiseáil. Ar aon nós, ní bheidh sé níos faide ná an tréimhse choinneála a shonraítear sna fógraí cosanta sonraí, sna ráitis phríobháideachais nó sna taifid dá dtagraítear thuas.

Airteagal 6

Faisnéis chuig an Oifigeach Cosanta Sonraí agus athbhreithniú leis/léi

1.   Rachfar i gcomhairle leis an Oifigeach Cosanta Sonraí gan moill mhíchuí aon uair a bheartaíonn an rialaitheoir sonraí srianta a chur i bhfeidhm ar chearta an ábhair sonraí i gcomhréir leis an gCinneadh seo agus tabharfar rochtain dó/di ar an taifead ina mbeidh measúnú ar an riachtanas agus ar an comhréireacht agus ar aon doiciméid is bun le heilimintí fíorasacha agus dlíthiúla.

2.   Déanfar rannpháirtíocht an Oifigeach Cosanta Sonraí sa nós imeachta srianta, lena n‐áirítear malartuithe faisnéise, a dhoiciméadú i bhfoirm chuí.

Airteagal 7

Faisnéis d’ábhair sonraí maidir le srianta ar a gcearta

1.   Foilseoidh Europol fógraí cosanta sonraí ar inlíon Europol a chuirfidh na hábhair sonraí uile ar an eolas faoi ghníomhaíochtaí próiseála a bhaineann le próiseáil a gcuid sonraí pearsanta a d’fhéadfadh a bheith faoi réir srianta i gcomhréir leis na rialacha sin.

2.   Cuirfidh rialaitheoirí sonraí ábhair sonraí atá ina bpáirtithe i nós imeachta, páirtithe a mbaineann nósanna imeachta leo nó finnéithe ar an eolas astu féin maidir lena gcuid cearta agus srianta féideartha.

Airteagal 8

An ceart chun faisnéise a bheith á cur ar fáil d’ábhair sonraí agus cumarsáid maidir le sáruithe sonraí

1.   Más rud é, i gcomhthéacs na ngníomhaíochtaí a luaitear sa Chinneadh seo, go gcuireann Europol srian, go hiomlán nó i bpáirt, lena gcearta a luaitear in Airteagail 14 go 16 agus 35 de Rialachán (AE) 2018/1725, cuirfear ábhair sonraí ar an eolas faoi na príomhchúiseanna ar a bhfuil cur i bhfeidhm an tsriain bunaithe, agus faoin gceart atá acu gearán a chur isteach le MECS chomh maith le réiteach breithiúnach a lorg os comhair Chúirt Bhreithiúnais an Aontais Eorpaigh.

2.   Féadfaidh Europol soláthar faisnéise a chur siar, a fhágáil ar lár nó a dhiúltú maidir leis na cúiseanna atá leis an srian dá dtagraítear i mír 1, a fhad is a chuirfeadh sé éifeacht an tsriain ar ceal. Déanfar an measúnú sin ar bhonn cás ar chás i gcomhar leis an Oifigeach Cosanta Sonraí.

Airteagal 9

Ceart daoine is ábhair sonraí ar rochtain, ar cheartú, ar léirscriosadh agus ar shrianadh ar phróiseáil

1.   Más rud é, i gcomhthéacs na ngníomhaíochtaí a luaitear sa Chinneadh seo, go gcuireann Europol srian, go hiomlán nó i bpáirt, ar cheart rochtana ar shonraí pearsanta, ar chearta ceartaithe, ar chearta léirscriosta agus ar chearta chuig srianadh ar phróiseáil, dá dtagraítear in Airteagail 17 go 20 faoi seach de Rialachán (AE) 2018/1725, cuirfidh sé an duine is ábhar sonraí atá i gceist ar an eolas maidir leis na príomhchúiseanna ar a bhfuil cur i bhfeidhm an tsriain bunaithe, agus gur féidir gearán a chur isteach le MECS agus réiteach breithiúnach a lorg os comhair Chúirt Bhreithiúnais an Aontais Eorpaigh.

2.   Féadfaidh Europol soláthar faisnéise a chur siar, a fhágáil ar lár nó a dhiúltú maidir leis na cúiseanna atá leis an srian dá dtagraítear i mír 1 dá gcuirfeadh sé éifeacht an tsriain ar ceal. Déanfar an measúnú sin ar bhonn cás ar chás i gcomhar leis an Oifigeach Cosanta Sonraí.

Airteagal 10

Rúndacht na cumarsáide leictreonaí

1.   Féadfaidh Europol, faoi imthosca eisceachtúla, agus i gcomhréir le forálacha agus réasúnaíocht Threoir 2002/58/CE ó Pharlaimint na hEorpa agus ón gComhairle (4), srian a chur leis an gceart chun rúndacht chumarsáide leictreonaí, dá dtagraítear in Airteagal 36 de Rialachán (AE) 2018/1725.

2.   I gcás ina gcuireann Europol srian leis an gceart ar rúndacht chumarsáide leictreonaí, cuirfidh sé an duine is ábhar sonraí atá i gceist ar an eolas ina fhreagairt ar an iarratas uathu maidir leis na príomhchúiseanna ar a bhfuil cur i bhfeidhm an tsriain bunaithe, agus maidir leis an bhféidearthacht atá ann gearán a chur isteach le MECS nó réiteach breithiúnach a lorg os comhair Chúirt Bhreithiúnais an Aontais Eorpaigh.

3.   Féadfaidh Europol soláthar faisnéise a chur siar, a fhágáil ar lár nó a dhiúltú maidir leis na cúiseanna atá leis an srian dá dtagraítear i mír 1 agus 2, a fhad is a chuirfeadh sé éifeacht an tsriain ar ceal. Déanfar an measúnú sin ar bhonn cás ar chás i gcomhar leis an Oifigeach Cosanta Sonraí.

Airteagal 11

Teacht i bhfeidhm

Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Iris Oifigiúil an Aontais Eorpaigh

Arna dhéanamh sa Háig, 9 Meitheamh 2020

Don Bhord Bainistíochta,

Andrei LINTA

Cathaoirleach

---

(1)  
  IO L 135, 24.5.2016, lch. 53.

1

(2)  
  IO L 295, 21.11.2018, lch. 39.

2

(3)  Rialacháin Foirne Oifigigh an Aontais Eorpaigh, a leagtar síos i Rialachán (CEE, Euratom, CEGC) Uimh. 259/68 ón gComhairle (IO L 56, 4.3.1968, lch. 1).

3

(4)  Treoir 2002/58/CE ó Pharlaimint na hEorpa agus ón gComhairle an 12 Iúil 2002 maidir le sonraí pearsanta a phróiseáil agus príobháideacht a chosaint in earnáil na cumarsáide leictreonaí (Treoir maidir le príobháideacht agus cumarsáid leictreonach) (IO L 201, 31.7.2002, lch. 37).

4

---